Σκιές πάνω από το Ελληνικό Πρωτάθλημα Ποδοσφαίρου; - Akroama.gr\nΣκιές πάνω από το Ελληνικό Πρωτάθλημα Ποδοσφαίρου;\nΗ ετήσια έκθεση της Deloitte με τίτλο «Football Money League» δίνει μία επιχειρηματική σύνοψη σε βάθος για τη διάρθρωση των οικονομικών των 20 κορυφαίων ομάδων στον κόσμο. Η έκθεση παρουσιάζει όλες τις πηγές των εσόδων σε 3 βασικά τμήματα: Τα αγωνιστικά έσοδα, τα έσοδα από τα τηλεοπτικά δικαιώματα και τα εμπορικά έσοδα (χορηγίες και πωλήσεις αντικειμένων με το σήμα της ομάδας).\nΑν αναφερόταν στο ελληνικό ποδόσφαιρο, τότε θα χώριζε τις πηγές εσόδων σε δύο άξονες. Στα τηλεοπτικά και σε… όλα τα υπόλοιπα. Με τα έσοδα από τα εισιτήρια να είναι της… πλάκας για τις περισσότερες ομάδες της Super League και τα εμπορικά έσοδα ακόμα πιο πενιχρά, τότε τα λεφτά της τηλεόρασης είναι το (μοναδικό) οξυγόνο.\nΠως θα ακουγόταν λοιπόν στην Επιτροπή Ανταγωνισμού την ανεξάρτητη αυτή διοικητική αρχή που έχει ως στόχο την διαφύλαξη των αρχών του ανταγωνισμού στην ελληνική αγορά, αν μάθαινε ότι αυτή την φιάλη με το οξυγόνο σχεδόν όλων των ομάδων θα την χειρίζεται κατά το δοκούν στο εξής, ο ισχυρός άνδρας μίας και μόνο ΠΑΕ;\nΠόσο υγιές ανταγωνιστικά ακούγεται το γεγονός ότι ουσιαστικά ο Βαγγέλης Μαρινάκης, ως ιδιοκτήτης της Nova θα είναι σε θέση κάθε καλοκαίρι να καθορίζει το σημαντικότερο έσοδο κάθε ΠΑΕ, με απευθείας διαπραγματεύσεις μαζί της για νέο τηλεοπτικό συμβόλαιο;\nΑς το κάνουμε χειροπιαστά. Αν τελικά η Nova -όπως όλα δείχνουν- περάσει στα χέρια του Βαγγέλη Μαρινάκη, τότε με λίγα λόγια εκείνος θα είναι σε θέση να ανοίγει ή να κλείνει την κάνουλα της χρηματοδότησης σε όσες ΠΑΕ έχουν τηλεοπτικό συμβόλαιο με την συγκεκριμένη συνδρομητική πλατφόρμα, που λειτουργεί πια σχεδόν μονοπωλιακά στο ελληνικό ποδόσφαιρο.\nΘα είναι σε θέση να προτείνει κάθε καλοκαίρι ό,τι συμβόλαιο θέλει, ευνοώντας τα αγαπημένα παιδιά και καταδικάζοντας σε οικονομικό μαρασμό τα… κακά παιδιά.\nΕν ολίγοις, από τα χέρια του ιδιοκτήτη του Ολυμπιακού, θα εξαρτώνται σε μεγάλο βαθμό τα μπάτζετ, τα ρόστερ, οι φιλοδοξίες σχεδόν κάθε ομάδας της Super League. Το παιχνίδι, θα θεωρείται από όλη την Ελλάδα πια, ότι διεξάγεται με απόλυτα σημαδεμένη την τράπουλα.\nΠόσο σύμφωνο είναι αυτό με το «Δίκαιο κατά των περιορισμών του Ανταγωνισμού», σύμφωνα με το οποίο λειτουργεί η συγκεκριμένη επιτροπή, που σημειωτέον έχει οικονομική αυτοτέλεια και διαφυλάσσει ως κόρη οφθαλμού (όπου αυτό είναι εφικτό) τις συνθήκες του υγιούς ανταγωνισμού;\nΓια το αν είναι ηθικό ή όχι δεν τίθεται καν ερώτημα. Πως γίνεται η κύρια πηγή χρηματοδότησης των περισσοτέρων ομάδων να είναι η… τσέπη του Βαγγέλη Μαρινάκη;\nΠως μπορεί να διαφυλαχθεί η αξιοπιστία αυτού του προϊόντος;\nΚαι για όσους συγκρίνουν την συγκεκριμένη εξέλιξη με την χορηγία της Σουρωτής (του ομίλου Ιβάν Σαββίδη) για το πρωτάθλημα της Super League, εδώ μιλάμε για δύο εντελώς διαφορετικές καταστάσεις. Διότι, άλλο πράγμα μία χορηγία προς ολόκληρο συνεταιρισμό, η οποία καταμερίζεται αναλογικά στις ομάδες κι άλλο η απευθείας, πολλές φορές μυστική για λόγους και εχεμύθειας, διαπραγμάτευση του μεταξύ μιας εταιρίας όπως η Nova (που θα βρίσκεται στα χέρια του ιδιοκτήτη της ΠΑΕ Ολυμπιακός) με κάθε ομάδα, αναφορικά με το μεγαλύτερο ετήσιο έσοδο που έχουν. Η διαφορά είναι εμφανής / προφανής.\nΑλήθεια, τι άποψη έχει ο ίδιος ο συνεταιρισμός της Super League για αυτό; Είναι κάτι που τον βρίσκει σύμφωνο; Είναι κάτι που προκαλεί ανησυχίες ή όλα βαίνουν καλώς αρκεί να πέφτει το γλυκό παραδάκι;\nΕνοχλεί κανέναν από την Super League, τους εταίρους της, το γεγονός μιας ενδεχόμενης οικονομικής υποδούλωσης από ένα πρόσωπο που το πρώτο πράγμα που θα σκέφτεται θα είναι το καλό της ομάδας που διοικεί (Ολυμπιακός) και με ποιο τρόπο θα εξασφαλίζει όσο το δυνατόν πιο εύκολα το πρωτάθλημα;\nΑπασχολεί κανέναν αυτή η σχέση απόλυτης εξάρτησης που θα δημιουργηθεί και η οποία δεν θα έχει παγκόσμιο προηγούμενο σε οποιαδήποτε χώρα; Προβληματίζει κανέναν που το ελληνικό πρωτάθλημα κινδυνεύει να μετατραπεί σε μία αυστηρά μονοπωλιακή κατάσταση ή όλα βαίνουν καλώς;\nΑς μας το πουν επίσημα για να ξέρουμε…\nPrevious Post Previous Post Ραγκούσης: Το «ανάπτυξη παντού» σημαίνει παράδοση αιγιαλών και δασών στην παρασιτική ελίτ\nNext Post Next Post Χαρίτσης: Κουβέντα για Πρέσπες και πλεονάσματα, ο λαλίστατος κατά τα άλλα κ. Μητσοτάκης


μεταγραφή ΑΕΚ μπάσκετ Ματσιούλις\nΣούπερ μεταγραφή για την ΑΕΚ, η οποία ανακοίνωσε την απόκτηση του Γιόνας Ματσιούλις. Ο 33χρονος διεθνής Λιθουανός φόργουορντ υπέγραψε συμβόλαιο έως τέλους της περιόδου με την κάτοχο του BCL και Κυπελλούχο Ελλάδος 2018.\nΤο καλοκαίρι του 2004, σε ηλικία 19 ετών, πήρε μεταγραφή στη Νεβέζις και τη μεγαλύτερη κατηγορία του λιθουανικού Πρωταθλήματος (LBL), όπου ξεχώρισε αμέσως με τις επιδόσεις του, καθώς είχε 13,6 πόντους και 5,6 ριμπάουντ μέσο όρο. Την αμέσως επόμενη χρονιά (2005) η Ζαλγκίρις τον κάνει δικό της, υπογράφοντας μαζί του 4ετές συμβόλαιο συνεργασίας. Γίνεται αναπόσπαστο κομμάτι και βοηθάει τα μέγιστα στην κατάκτηση 2 Πρωταθλημάτων Λιθουανίας (2007, 2008), 2 Κυπέλλων Λιθουανίας (2007-2008), 1 Πρωτάθλημα Βαλτικής Λίγκας (2008) και 1 Κύπελλο Βαλτικής Λίγκας (2009).\nΤον Ιούλιο του 2009 υπέγραψε 2ετές συμβόλαιο με την Αρμάνι Μιλάνο όπου πραγματοποίησε εξαιρετικές εμφανίσεις μέχρι που υπέστη σοβαρό τραυματισμό στο γόνατο και αναγκάστηκε να μείνει εκτός αγωνιστικής δράσης για εννέα μήνες. Το Φεβρουάριο του 2012, επέστρεψε και ανακοινώθηκε από την Μπανκάι Λιθουανίας και στις 24 Απριλίου πήρε μεταγραφή στη Σιένα, με την οποία κατέκτησε το Πρωτάθλημα Ιταλίας. Το καλοκαίρι του 2013, ήρθε στην Ελλάδα για λογαριασμό του Παναθηναϊκού. Με τους «πράσινους» κατέκτησε δύο νταμπλ (2013-2014), έχοντας 10,1 πόντους μέσο όρο με 4,1 ριμπάουντ την πρώτη του χρονιά και 7 πόντους με 2,9 ριμπάουντ την τελευταία του στην Basket League. Στις 21 Μαϊου 2016, υπέγραψε 3ετές συμβόλαιο με τη Ρεάλ Μαδρίτης.\nΜε τους «Μερένχες» κατέκτησε ένα Διηπειρωτικό, μία Ευρωλίγκα, δύο Πρωταθλήματα Ισπανίας, δύο Κύπελλα Ισπανίας και ένα Σούπερκαπ. Στις 2 Μαρτίου 2018 αποχωρεί από τη Ρεάλ Μαδρίτης και λίγες μέρες αργότερα έρχεται σε συμφωνία με τη Λοκομοτίβ Κουμπάν. Στη VTB League αγωνίστηκε σε 10 ματς και είχε 9,5 πόντους μέσο όρο και 6 ριμπάουντ.


Στις 14 Φεβρουαρίου του 1929 διαπράττεται η Σφαγή του Αγίου Βαλεντίνου - POPAGANDA\nΣτις 14 Φεβρουαρίου του 1929 διαπράττεται η Σφαγή του Αγίου Βαλεντίνου\nΈνα από τα πιο περιβόητα εγκλήματα του Ιταλού μαφιόζου Αλ Καπόνε.\nΣτις 14 Φεβρουαρίου του 1929 οι άνδρες του Αλ Καπόνε εκτελούν επτά αντίπαλους μαφιόζους σε μια αποθήκη στο Σικάγο. Το μακελειό μένει στην ιστορία ως η «Σφαγή του Αγίου Βαλεντίνου» και ένα από τα πιο περιβόητα εγκλήματα του Ιταλού γκάνγκστερ.\nΤην εποχή εκείνη ο Αλ Καπόνε κυριαρχεί στο νότιο τμήμα του Σικάγου, ενώ ο αντίπαλός του Μπαγκς Μοράν υπερισχύει στο βόρειο τμήμα. Καθώς ισχύει ακόμα η ποτοαπαγόρευση, οι δύο μαφιόζοι κερδίζουν εκατομμύρια δολάρια από την παράνομη διακίνηση αλκοόλ. Το πρωτοπαλίκαρο του Καπόνε, Βιτσέντζο Τζιμπάλντι, επεξεργάζεται το σχέδιο για την εκτέλεση του αντιπάλου. Σκοπός είναι η εκδίκηση για τη δολοφονία ανδρών του Καπόνε από τον Μοράν. Οι Ιταλοί μαφιόζοι θα έκλειναν ραντεβού στον Μοράν με δέλεαρ ένα φορτίο ακριβού ουίσκι.\nΗ συνάντηση προγραμματίζεται για τις 10:30 το πρωί. Πέντε άνδρες του Καπόνε φτάνουν στην ώρα τους -οι τρεις ντυμένοι αστυνομικοί και οι δύο με πολιτικά- ενώ δεκάδες άλλοι βρίσκονται στη γύρω περιοχή. Οι τρεις «αστυνομικοί» εισέρχονται στην αποθήκη όταν παρατηρούν ότι ένας άνδρας που μοιάζει με τον Μοράν μπαίνει στο χώρο. Αιφνιδιάζουν τα επτά άτομα που βρίσκονται μέσα και τους δολοφονούν εν ψυχρώ.\nΟι περίοικοι ακούουν τους πυροβολισμούς και καλούν την αστυνομία. Φθάνοντας, οι αστυνομικοί βρίσκουν έξι πτώματα και έναν βαριά τραυματία. Όταν τον ρώτησαν ποιος τον πυροβόλησε, αυτός ψέλλισε «κανείς» και άφησε την τελευταία του πνοή.\nΗ Σφαγή του Αγίου Βαλεντίνου ενέπνευσε επίσης μουσικούς, όπως ο τραβαδούρος Τζέιμς Τέιλορ (Valentine’s Day) και ο ράπερ 50 Cent (The Massacre, άλμπουμ του 2005).\nΒροχές και χιονοπτώσεις σε μεγάλο τμήμα της χώρας την Κυριακή 14 Φεβρουαρίου 2021


Διάφορα Ακίνητα Προς Πώληση - Lampraki Real Estate\n18.500.000€ Ξενοδοχείο Προς Πώληση\nΘεσσαλονίκη, Κέντρο, Προς Πώληση Ξενοδοχείο, 6500 τ.μ., Έτος κατασκευής: 1985, 205 WC, 150 parking, Κατάσταση: Καταπληκτική, Χαρακτηριστικά: Αποθήκη, Νομι/μένος Ημιυπαίθριος, Αυτόνομη Θέρμανση, Θέα: Βουνό + Θάλασσα,Κοντά σε: ΒΟΥΝΟ, Τιμή: 18.500.000€ Στο: www.lamprakirealestate.gr, Τηλέφωνο Επι...\n6.000.000€ Επενδυτικό ακίνητο Προς Πώληση\nΚΕΝΤΡΟ πωλείται ιστορικό κτίριο της πόλης, κηρυγμένο ως διατηρητέο από το Υπουργείο Πολιτισμού συνολικής επιφάνειας 3283 τ.μ σε 6 επίπεδα συν το υπόγειο. Κατασκευάστηκε το 1918 αλλά το 1999 έγινε πλήρης αναπαλαίωση του κτιρίου σε χώρους γραφείων και ανακατασκευή του πάρκου με συντριβάνι που βρίσ...\n2.500.000€ Πολυκατοικία Προς Πώληση\nΚΕΝΤΡΟ ΕΓΝΑΤΙΑ πωλείται ολόκληρο κτήριο γωνιακό τεράστιας προβολής πάνω στον δρόμο της Εγνατίας δίπλα στην πλατεία του Βαρδαρίου. Αποτελείται απο 3 επίπεδα συν το ισόγειο και υπόγειο. Ακίνητο ιδάνικο για οποιαδήποτε χρήση. Δεν είναι διατηρητέο και ετσι ανακατασκευάζεται η γκρεμιζεται. συντελεστή...\n450€ Επιχείρηση Προς Πώληση\nΠΑΠΑΝΑΣΤΑΣΙΟΥ πωλείται επικερδής επιχείρηση κομμωτηρίου στην καρδιά της περιοχής. Η επιχείρηση είναι εγκατεστημένη σε κατάστημα 30τ.μ, κεντρικότατη, με 3 μέτρα βιτρίνα και μεγάλο πεζοδρόμιο. Είναι πλήρως εξοπλισμένο και πρόσφατα ανακαινισμένο με μόνιμη πελατεία από την γειτονιά και όχι μόνο. ΤΟ Ε...\n15.000€ Χώρος Στάθμευσης κλειστός Προς Πώληση\nΠρος Πώληση Χώρος Στάθμευσης κλειστός, Θεσσαλονίκη, Άνω Τούμπα, 12 τ.μ., Ισόγειο Όροφος, Δάπεδα: Βιομηχανικό δάπεδο, Kουφώματα: Αλουμινίου, 1 parking, Έτος κατασκευής: 2004, Κατάσταση: Καταπληκτική, Χαρακτηριστικά: Πόρτα Ασφαλείας, Χωρίς Κοινόχρηστα, Προσόψεως, Προσανατολισμός: ανατολικό, Κοντά ...\n40.000€ Επιχείρηση Προς Πώληση\nΠΥΛΑΙΑ πωλείται επικερδής επιχείρηση στην εμπορικότερη θέση της περιοχής οποία δραστηριοποιείται ως καφέ και έτοιμο φαγητό. Η επιχείρηση είναι εγκατεστημένη σε πρατήριο υγρών καυσίμων και πλυντήριο ένα από τα μεγαλύτερα της πόλης δίπλα σε εμπορικό κέντρο στάση μετρό και δημόσιες υπηρεσίες. Το εμ...\nΤΟΥΜΠΑ πωλείται γνωστή επικερδής επιχείρηση στην καρδιά της περιοχής η οποία δραστηριοποιείται ως καφέ μπάρ SPORT CAFE. Η επιχείρηση είναι εγκατεστημένη σε γωνιακό κατάστημα μεγάλης προβολής, κεντρικότατη, με 25 μέτρα βιτρίνα σε γωνία. Το εμβαδόν του συνολικά είναι 110 τ.μ. Τα 60 τ.μ περίπου είνα...\n22.000€ Επιχείρηση Προς Πώληση\nΚΑΤΩ ΤΟΥΜΠΑ πωλείται επικερδής επιχείρηση στην καρδιά της περιοχής η οποία δραστηριοποιείται ΦΟΥΡΝΟΣ ΜΠΟΥΓΑΤΣΑ ΑΡΤΟΖΑΧΑΡΟΠΛΑΣΤΕΙΟ. Η επιχείρηση είναι εγκατεστημένη σε κατάστημα καλής προβολής με 6 μέτρα βιτρίνα και μεγάλο πεζοδρόμιο μπροστά στο κατάστημα. Το εμβαδόν του συνολικά είναι 60 τ.μ. Τα ...\n60.000€ Επιχείρηση Προς Πώληση\nΤΟΥΜΠΑ πωλείται γνωστή επικερδής επιχείρηση στην καρδιά της περιοχής η οποία δραστηριοποιείται ΦΟΥΡΝΟΣ ΖΑΧΑΡΟΠΛΑΣΤΕΙΟ. Η επιχείρηση είναι εγκατεστημένη σε κατάστημα μεγάλης προβολής, κεντρικότατη, με 8 μέτρα βιτρίνα και μεγάλο πεζοδρόμιο μπροστά στο κατάστημα. Το εμβαδόν του συνολικά είναι 380 τ....\n15.000€ Επιχείρηση Προς Πώληση\nΟΛΓΑΣ πωλείται επιχείριση ΑΝΑΨΥΚΤΗΡΙΟ -ΜΠΟΥΓΑΤΣΑ πλήρως εξοπλισμένη και οργανωμένη. Αποτελείται από ισόγειο 16 τ.μ πλήρως εξοπλισμένο για εργασία, με w.c για το κοινό.Βρίσκεται σε πολύ κεντρικό σημείο σε λεωφόρο. Το ενοίκιο του είναι 300€. Τιμή 15.000 ευρώ συζητήσιμα. ΚΩΔ: 777361 Περισσότερες πλ...\nΥπόγειος Χώρος Στάθμευσης Προς Πώληση\nΘεσσαλονίκη, Κάτω Τούμπα, Προς Πώληση Προσανατολισμός: Προσόψεως, Υπόγειος Χώρος Στάθμευσης , 230 τ.μ., Έτος κατασκευής: 1979, Υπόγειο Όροφος, Κατάσταση: Καταπληκτική, Χαρακτηριστικά: Προσόψεως, Κοντά σε: αστικές συγκοινωνίες,αγορά, Τιμή: € Στο: www.lamprakirealestate.gr, Τηλέφωνο Επικοινωνία...\n35.000€ Επιχείρηση Προς Πώληση\nΧΑΡΙΛΑΟΥ ΤΟΥΜΠΑ πωλείται επικερδής επιχείρηση στην καρδιά της περιοχής η οποία δραστηριοποιείται ως καφέ μπάρ ψητοπολείο με φουγάρο. Η επιχείρηση είναι εγκατεστημένη σε κατάστημα μεγάλης προβολής, με 10 μέτρα βιτρίνα μπροστά σε πάρκο. Δουλεύει από το πρωί με καφέδες εώς το βράδυ σαν εστιατόριο. Τ...\nΑΝΩ ΤΟΥΜΠΑ ΚΩΝΣΤΑΝΤΙΝΟΥΠΟΛΙΤΙΚΑ πωλείται επικερδής επιχείρηση στην καρδιά της περιοχής η οποία δραστηριοποιείται ως κατάστημα εστίασης με φουγάρο. Η επιχείρηση είναι εγκατεστημένη σε κατάστημα μεγάλης προβολής, με 7 μέτρα βιτρίνα. Το εμβαδόν του συνολικά είναι 85τ.μ. στο ισόγειο πλήρως εξοπλισμέν...\n14.000€ Χώρος Στάθμευσης κλειστός Προς Πώληση\nΜΑΡΤΙΟΥ εάν έχετε βαρεθεί να ψάχνετε με τις ώρες θέση για πάρκινκ,όλα τα χρήματα σας τα δίνετε σε κλήσεις και το διαμέρισμα σας είναι στην περιοχή κοντά στην Πυροσβεστική, τοτε υπάρχει λύση. Πωλούνται ΚΛΕΙΣΤΕΣ ΚΑΙ ΥΠΟΓΕΙΕΣ θέσεις parkink σε νεόδμητη οικοδομή, στην πιο πυκνοκατοικημένη περιοχή στη...


Συνεχίζεται η αντίστροφη μέτρηση (pic) - Πολο - gavros.gr\nΤρίτη, 23 Ιανουαρίου 2018 - 18:59\nΣτον αγώνα με την Γιουγκ, για την 7η αγωνιστική του Champions League, έχουν επικεντρωθεί άπαντες στην ανδρική ομάδα πόλο του Ολυμπιακού.\nΟι «ερυθρόλευκοι» την Τετάρτη (24/1, 17:00) θα υποδεχθούν στο Παπαστράτειο την κροατική ομάδα, με στόχο τη νίκη, με την οποία θα κάνουν ένα ακόμα βήμα για την κατάληψη της πρώτης θέσης του 1ου ομίλου.\nΟ Ερασιτέχνης συνεχίζει την αντίστροφη μέτρηση για την αναμέτρηση με την πανίσχυρη Γιουγκ, η οποία διαθέτει πολύ ποιοτικό ρόστερ και αναμένεται να γίνει μια σπουδαία μάχη ανάμεσα σε δύο από τις μεγαλύτερες ομάδες της Ευρώπης.\n1 Day to Go! @olympiacossfp vs @vkjug #osfp #osfpgr #olympiacos #olympiacossfp #polo #waterpolo #waterpololife #pallanuoto #LENChampionsLeague\nA post shared by Olympiacos Piraeus (@olympiacossfp) on Jan 23, 2018 at 3:25am PST\nΓεύμα στη LEN\nΟ Ερασιτέχνης Ολυμπιακός δεξιώθηκε την Τρίτη τους εκπροσώπους της LEN και της Γιουγκ.\nΟΛΥΜΠΙΑΚΟΣ – Γιουγκ Live (Τελικό)\nΟ Θρύλος αντιμετωπίζει την κροατική ομάδα, για την 7η αγωνιστική του Champions League. Live από το gavros.gr στις 17:00/EΡΤ2…


Παγκόσμια Ημέρα για όλα - Ειδήσεις - νέα - Το Βήμα Online\nΔεν ξέρω πότε ξεκίνησε αυτή η μόδα με τις Παγκόσμιες Ημέρες.\n26 Μαρτίου 2018, 10:20 Ενημερώθηκε: 26 Μαρτίου 2018, 10:21\nΔεν ξέρω πότε ξεκίνησε αυτή η μόδα με τις Παγκόσμιες Ημέρες. Οταν ήμουν εγώ μικρός, αυτά δεν υπήρχαν. Υπήρχε π.χ. η Ημέρα της Μητέρας και όταν έφτανε ο μπαμπάς μάς θύμιζε να πάρουμε στη μαμά λουλούδια. Υπήρχε η Ημέρα της Αποταμίευσης και στο σχολείο μάς βάζανε και γράφαμε εκθέσεις: οι καλύτεροι κερδίζαμε έναν λογαριασμό ταμιευτηρίου. Είχα κερδίσει και εγώ – έφαγα τα χρήματα όταν πήγα φαντάρος. Παγκόσμιες Ημέρες δεν υπήρχαν: ούτε την Πρωτομαγιά την αποκαλούσαμε έτσι, παρ’ όλο που ήταν ένα είδος παγκόσμιας απεργίας.\nΔεν ξέρω πότε ξεκίνησε η μόδα με τις Παγκόσμιες Ημέρες – ξέρω όμως ότι γεμίσαμε τέτοιες. Η Παγκόσμια Ημέρα της Γυναίκας είναι πλέον θεσμός και το καταλαβαίνεις από τα ειδικά αφιερώματα: ένα τέτοιο, πλούσιο, έκαναν εφέτος και «ΤΑ ΝΕΑ» ζητώντας από τις συναδέλφους δυο λόγια – όλες έγραψαν ωραία πράγματα. Επειδή οι περισσότερες γυναίκες κουβαλάνε λίγο το θέατρο στο αίμα τους, ελπίζω η καλή εφημερίδα να δώσει σε όλες άλλο ένα δισέλιδο στις 27 Μαρτίου, που είναι η Παγκόσμια Ημέρα Θέατρου. Δυστυχώς, στις 13 Φεβρουαρίου που ήταν η Παγκόσμια Ημέρα του Κινηματογράφου, κανείς δεν σκέφτηκε να δώσει ένα δισέλιδο στον Γιάννη Ζουμπουλάκη, π.χ., για να μας γράψει για τη ζωή του: θα ήταν απολαυστικό. Φυσικά, υπάρχει και η Παγκόσμια Ημέρα της Γονιμότητας (που γεννά παράξενες ιδέες…), η Παγκόσμια Ημέρα του Υπνου (που ελπίζω με εντολή της εφημερίδας να την περάσουμε όλη μέρα στο κρεβάτι όλοι μαζί), η Παγκόσμια Ημέρα του Γέλιου (όταν και θα είναι υποχρεωτικό να λέμε όλοι ανέκδοτα), η Παγκόσμια Ημέρα των Ζυμαρικών, τον Οκτώβριο, που ελπίζω να διοργανώσουμε ένα τσιμπούσι τεράστιο, ας είναι και βασισμένο στα μακαρόνια.\nΔεν ξέρω πότε ξεκίνησε αυτή η μόδα με τις Παγκόσμιες Ημέρες και ομολογώ ότι τον λόγο ύπαρξης κάποιων δεν τον καταλαβαίνω. Υποθέτω ότι η Παγκόσμια Ημέρα κατά του Καρκίνου χρειάζεται για να θυμάται ο κόσμος ότι υπάρχει μια διαρκής μάχη κατά της επάρατης νόσου. Πιθανότατα η Παγκόσμια Ημέρα της Γης να χρειάζεται για να ξυπνήσει η κοιμισμένη οικολογική μας συνείδηση, όπως ακριβώς μπορεί να είναι χρήσιμη για τα φιλοζωικά μας αισθήματα η Παγκόσμια Ημέρα κατά της Κακοποίησης των Ζώων. Ας πούμε ότι είναι χρήσιμη για τις ευαισθησίες μας και η Παγκόσμια Ημέρα της Ελευθεροτυπίας ή η αντίστοιχη της Ειρήνης. Αλλά, τι διάβολο χρειάζεται η Παγκόσμια Ημέρα κατά των Κουνουπιών; Δηλαδή υπήρξαν ποτέ κάποιοι που μίλησαν κολακευτικά για τα κουνούπια και έπρεπε ο κόσμος να συστρατευτεί συμβολικά μία ημέρα εναντίον τους; Και γιατί να υπάρχει Παγκόσμια Ημέρα κατά των Κουνουπιών και όχι Παγκόσμια Ημέρα κατά κάθε μύγας και κατά κάθε σκνίπας, που είναι επίσης ενοχλητικές καλοκαιριάτικα; Τι διάβολο μέσο είχαν τα κουνούπια και κατάφεραν να πείσουν την ανθρωπότητα μία ημέρα να ασχολείται μαζί τους;\nΔεν ξέρω πότε ξεκίνησε αυτή η μόδα με τις Παγκόσμιες Ημέρες και δεν ξέρω και πώς να συμπεριφερθώ κάθε τέτοια ημέρα. Καταλαβαίνω ότι την Παγκόσμια Ημέρα Εθελοντικού Καθαρισμού των Ακτών πρέπει να αρχίσω να τρέχω στις παραλίες για να μαζέψω σκουπίδια – είναι στις 18 Σεπτεμβρίου η ημέρα αυτή και πρέπει απλά να οργανωθούμε. Ας γιορτάσουμε επίσης την 1η Οκτωβρίου, την Παγκόσμια Ημέρα της Χορτοφαγίας: για εμάς που «κρατάμε» τη Μεγάλη Σαρακοστή είναι παιχνιδάκι. Εύκολο είναι να τιμήσουμε και την Παγκόσμια Ημέρα του Πλυσίματος των Χεριών στις 15 Οκτωβρίου: ακόμη και όσοι δεν πλένονται μπορεί να κάνουν μια θυσία. Αλλά τι ακριβώς πρέπει να κάνουμε την Παγκόσμια Ημέρα των Προφυλακτικών; Ή την Παγκόσμια Ημέρα του Οργασμού; Η έστω την Παγκόσμια Ημέρα Αβγού; Να τρώμε όλη μέρα αβγά δεν μου ακούγεται ωραία ιδέα. Το να τα βάψουμε κόκκινα και να τα τσουγκρίζουμε το κάνουμε το Πάσχα. Ισως μια λύση θα ήταν να τα πετάμε ο ένας στον άλλον. Και όποιος αντέξει.


Το Dacia Dokker έχει να επιδείξει ιδιαίτερα περιορισμένο κόστος χρήσης και συντήρησης...\n... την ίδια στιγμή που μια πληρέστατη γκάμα ηλεκτρονικών συστημάτων ασφάλειας...\n... αναλαμβάνουν την υποβοηθήση του έργου του οδηγού κάτω από όλες τις συνθήκες!\n19.255 Επισκέψεις στο άρθρο\nΤο Dacia Dokker Van εξοπλίζεται με δύο εκδόσεις του υπερσύγχρονου πετρελαιοκινητήρα 1,5 Blue dCi, με σύστημα Stop&Start που καλύπτει τις προδιαγραφές του προτύπου Euro6D-Temp (βάση του πρωτοκόλλου WLTP).\nΗ πρώτη έχει ισχύ 75 hp και 200 Nm ροπής, ενώ η δεύτερη έχει 95 hp και 220 Nm ροπής.\nΌλα τα παραπάνω χαρακτηριστικά απόδοσης και οικονομίας, σε συνδυασμό με τη μέση κατανάλωση καυσίμου που περιορίζεται στα 4,2λτ./100χλμ. και τις εκπομπές CO2 που δεν ξεπερνούν τα 110 – 111 γρ/χλμ., διασφαλίζουν στο Dokker Van ένα ιδιαίτερα περιορισμένο Κόστος Χρήσης, γεγονός που συνέβαλε και στην ανακήρυξή του ως το «Best Value ελαφρύ επαγγελματικό της χρονιάς» στα πρόσφατα «Best Car 2020 Awards» του Auto Τρίτη Επαγγελματικά!\nΤην ίδια στιγμή, η πρακτικότητα, η αντοχή στη σκληρή χρήση η αξιοπιστία και φυσικά η υψηλή αξία μεταπώλησης του Dokker Van πλαισιώνονται από την 5ετή Εργοστασιακή Εγγύηση (+5ετής δωρεάν Οδική Βοήθεια) που προσφέρει η ελληνική αντιπροσωπεία.


Κυριακή, 31 Μαΐου 2009 09:33\nΣύμφωνα με την ηλεκτρονική σελίδα της Sueddeutsche Zeitung συνειδητοί άθρησκοι, αγνωστικιστές και άθεοι, άρχισαν χθες μια παγγερμανική ενημερωτική καμπάνια, με το σύνθημα: «Κατά πάσα πιθανότητα, που οδηγεί στη βεβαιότητα, δεν υπάρχει θεός». Με το σύνθημα αυτό, επιβαίνοντες ενός διώροφου πούλμαν αναχώρησαν χθες για την ενημερωτική τους εκστρατεία σε 24 γερμανικές πόλεις. Η καμπάνια αυτή θα διαρκέσει μέχρι τις 18 Ιουνίου και το κόστος θα ανέλθει στα 40.000€.\n«Θέλουμε να μεταφέρουμε στη Γερμανία το μήνυμα του Βρετανού αθεϊστή Βus Campaign – να δούμε θετικά τη ζωή χωρίς Θεό», δήλωσε στους δημοσιογράφους ο διοργανωτής αυτής της εκστρατείας, Carsten Frerk. Διότι όπως είπε, «επίσης εδώ στη χώρα μας, συχνά παραγνωρίζεται η ενημέρωση ως θεμέλιο της κοινωνίας μας. Περισσότερα...\nΣάββατο, 23 Μαΐου 2009 17:45\nΑπό τον πρώτο γύρο, η Ομοσπονδιακή Συνέλευση επανεξέλεξε τον Horst Köhler για μια ακόμη θητεία Ομοσπονδιακό Πρόεδρο της Γερμανίας.\nΤον Köhler ψήφισαν 613 από το σύνολο των 1224 μελών του εκλεκτορικού σώματος που συνθέτει την Ομοσπονδιακή Συνέλευση, έλαβε δηλαδή τον ελάχιστο αριθμό ψήφων που απαιτείται.\nΤην υποψηφιότητά του στήριξαν οι Χριστανοδημοκράτες οι Φιλελεύθεροι και οι Ελεύθεροι Ψηφοφόροι. Η αντίπαλός του Gesine Schwam, που είχε τη στήριξη των Σοσιαλδημοκρατών έλαβε 503 ψήφους, ο υποψήφιος του κόμματος Die Linke του Oskar Lafontain, Peter Soddan 91. O υποψήφιος των ακροδεξιών έλαβε 4 ψήφους. Βρέθηκαν δε 2 άκυρα και 10 λευκά ψηφοδέλτια. Περισσότερα...\nΣάββατο, 23 Μαΐου 2009 14:39\nΜπλεγμένος σε οικονομικό σκάνδαλο αυτοκτόνησε, πέφτοντας σε χαράδρα ο πρώην πρόεδρος της Νότιας Κορέας\nΥπό το βάρος των κατηγοριών για την εμπλοκή του σε οικονομικά σκάνδαλα, δεν άντεξε την ντροπή και την περιφρόνηση με την οποία τον αντιμετώπιζαν οι συμπατριώτες του και αυτοκτόνησε.\nΠρόκειται για τον πρώην πρόεδρο της Νότιας Κορέας Roh, ο οποίος χθες ενώ είχε βγει για περπάτημα σε ορεινή περιοχή κοντά στη Σεούλ, βούτηξε ξαφνικά σε μια απότομη χαράδρα μπροστά στα έκπληκτα μάτια του μοναδικού φρουρού που τον συνόδευε, με αποτέλεσμα να τραυματιστεί θανάσιμα. Περισσότερα...\nΗ επιστολή που έφτασε στον πρόεδρο Ομπάμα, στον αντιπρόεδρο Μπάιντεν, στη Χίλαρι Κλίντον, υπογράφεται από περισσότερους από 220 κορυφαίους ακαδημαϊκούς απ΄όλο τον κόσμο και αφορά το θέμα της ονομασίας των Σκοπίων . Περισσότερα...\nΔευτέρα, 18 Μαΐου 2009 09:18\nΤρείς βδομάδες μετά την απόπειρα κατά της βασίλισσας Βεατρίκης της Ολλανδίας, αναστάτωση και ανησυχία έχει προκαλέσει μια απειλητική επιστολή που έφθασε στον βασιλικό οίκο του Βελγίου. Η αστυνομία του Βελγίου εξετάζει το περιεχόμενο απειλητική επιστολή κατά της ζωή της 80χρονης Φαμπιόλα χήρας του αποθανόντος το 1993 βασιλιά του Βελγίου Μποντουέν, η οποία εξακολουθεί να φέρει τον τίτλο της βασίλισσας. Σύμφωνα με τον εκπρόσωπο της αντιτρομοκρατικής υπηρεσίας της βελγικής αστυνομίας, μία άγνωστη μέχρι τώρα ομάδα, με επιστολή της σε εφημερίδα ανακοινώνει, ότι στις 21 Ιουλίου Ημέρα της Ανεξαρτησίας του Βελγίου, θα στοχεύσει με τόξο κατά της βασίλισσας Φαμπιόλα. Περισσότερα...\nΣύμφωνα με μαρτυρίες επιβατών, όλα έγιναν τόσο ξαφνικά, αφού ούτε το σήμα «προσδεθείτε» δεν πρόφθασε να δοθεί, με αποτέλεσμα κάποιοι επιβάτες που δεν είχαν προσδεθεί και μέλη του πληρώματος συνοδείας να εκτιναχτούν από τα καθίσματά τους. Περισσότερα...\nΟι εκφράσεις αυτές προκάλεσαν την οργή του πρωθυπουργού του Λουξεμβούργου και προέδρου του Eurogroup, Jean – Claude Juncker, ο οποίος αντεπιτέθηκε με σκληρότητα. Περισσότερα...\nΤετάρτη, 06 Μαΐου 2009 01:23\nΦρένο στις χρυσές αποζημιώσεις των Μάνατζερ που αποχωρούν από τις επιχειρήσεις θέλει να βάλει η Ευρωπαϊκή Επιτροπή.\nΗ Κομισιόν ασχολήθηκε χθες με το θέμα και αποφάσισε να προτείνει μια σειρά μέτρων προκειμένου να περιοριστεί η αφαίμαξη των επιχειρήσεων από τα golden Boys. Ένα από αυτά είναι, η αποζημίωση των Μάνατζερ που αποχωρούν από μία επιχείρηση να μην υπερβαίνει τις αμοιβές δύο χρόνων και μάλιστα χωρίς προσαυξήσεις. Προτείνει επίσης, να αναγνωριστεί το δικαίωμα στις επιχειρήσεις, κάτω από ορισμένες προϋποθέσεις, να διεκδικούν την επιστροφή των ήδη καταβληθέντων bonus, από αποτυχημένους Μάνατζερ. Η αποτυχία δεν πρέπει να επιβραβεύεται. Περισσότερα...\nΤετάρτη, 06 Μαΐου 2009 00:34\nΠαρά την παρουσία ισχυρής ναυτικής δύναμης του ΝΑΤΟ στην περιοχή, οι Σομαλοί πειρατές συνεχίζουν τη δράση τους.\nΧθες μάλιστα επεχείρησαν ανεπιτυχώς να καταλάβουν και να θέσουν υπό τον έλεγχό τους ιταλικό κρουαζιερόπλοιο.\nΤοπική ώρα 22.35 και ενώ το υπό Παναμαϊκή σημαία κρουαζιερόπλοιο “MSC Melody”, έπλεε 300 χιλιόμετρα βόρεια των Σεϋχελών, το πλησίασε ένα ταχύπλοο με 6 οπλισμένους άνδρες. Ψύχραιμος και αποφασιστικός ο καπετάνιος, αντέδρασε Περισσότερα...\nΟργή των ομογενών κατά Ομπάμα\nΟ συμψηφισμός και η χαμένη ευθιξία…!


Mount Wutai Qingfeng Hotel Ταϊχουάι Κίνα - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nYangbaiyu Back Street, Taihuai Town, Ταϊχουαϊ, Ταϊχουάι, Κίνα, 035515 - Προβολή στο χάρτη\nΠερισσότερες πληροφορίες για το Mount Wutai Qingfeng Hotel\nΤο Mount Wutai Qingfeng Hotel, που βρίσκεται στη Taihuai, είναι το ιδανικό σημείο αναχώρησης για τις εκδρομές σας στη Ταϊχουάι. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΣτο Mount Wutai Qingfeng Hotel, η άψογη εξυπηρέτηση και οι ανώτερες εγκαταστάσεις συντελούν ώστε η διαμονή εκεί να σας μείνει αξέχαστη. Το ξενοδοχείο σας προσφέρει μια μεγάλη επιλογή υπηρεσιών, συμπεριλαμβανομένων των 24ωρη ρεσεψιόν, φύλαξη αποσκευών.\nΑπολαύστε ανέσεις υψηλών προδιαγραφών κατά τη διαμονή σας. Ορισμένα δωμάτια περιλαμβάνουν θέρμανση, υπηρεσία αφύπνισης, γραφείο, τηλεόραση, τηλεόραση LCD/οθόνη plasma - ό,τι πρέπει για να αναζωογονηθείτε μετά από μια γεμάτη μέρα. Εξάλλου, το ξενοδοχείο διοργανώνει πολλά ψυχαγωγικά δρώμενα έτσι ώστε να έχετε πολλά πράγματα να κάνετε κατά τη διαμονή σας. Όποιος κι αν είναι ο σκοπός της επίσκεψης σας στη Ταϊχουάι, το Mount Wutai Qingfeng Hotel είναι μια εξαιρετική επιλογή για μια χαρούμενη και συναρπαστική απόδραση.


Παναγιώτης Λασκαρίδης: Μίλησε “στα ψυχωμένα πληρώματα” λέγοντας μεγάλες αλήθειες! | Mikrometoxos.gr\nΠαναγιώτης Λασκαρίδης: Μίλησε “στα ψυχωμένα πληρώματα” λέγοντας μεγάλες αλήθειες!\nΗ πιο σημαντική ομιλία στην τελετή ονοματοδοσίας και εντάξεως στο Πολεμικό Ναυτικό του πλοίου Γενικής Υποστήριξης «ΗΡΑΚΛΗΣ», που πραγματοποιήθηκε στις εγκαταστάσεις του Ναυστάθμου Σαλαμίνος, ήταν αυτή του ανθρώπου που δώρισε το πλοίο στο Στόλο.\nΕίπε όσα πολλοί δεν έχουν τολμήσει να πουν και πολλοί περισσότεροι δεν θέλουν να ακούν!\nΚαι του απαντά ο αρβανίτης Κουντουριώτης: «Κύριε Πρόεδρε εγώ δεν γνωρίζω πολλά περί παραλλάξεων και τα τοιαύτα. Εν όμως γνωρίζω ότι πλοία δίχως ψυχωμένο πλήρωμα, είναι μόλυβδος βαρύς, βυθιζόμενος εντός του ύδατος!\nΗμείς με τα πλοία που διαθέτωμεν, θα κάμωμεν καλά την δουλειάν μας». Και απήλθε ο γενναίος Ναύαρχος και τα πλοία του κατήγαγαν τις δύο μεγάλες νίκες της «Έλλης» και της «Λήμνου», γεγονός που βοήθησε να κερδηθούν οι πρώτοι Βαλκανικοί Πόλεμοι και η Ελλάδα να διπλασιάσει το μέγεθος της.


ΜΠΟΡΑ ΕΙΝΑΙ ΘΑ ΠΕΡΑΣΕΙ - Let's wait until the storm passes: 1/4/2009 - 1/5/2009\nΤώρα διαβάστε το ανάποδα, από κάτω προς τα πάνω.\nΑναρτήθηκε από kgrek στις 5:34 μ.μ. Δεν υπάρχουν σχόλια:\nΑναρτήθηκε από kgrek στις 1:43 π.μ. Δεν υπάρχουν σχόλια:\nΓΙΑ ΝΑ ΜΗΝ ΠΑΡΑΠΩΝΟΥΝΤΑΙ ΟΙ ΕΛΛΗΝΕΣ ΦΟΡΟΛΟΓΟΥΜΕΝΟΙ….\nΙΔΟΥ ...ΣΥΜΒΑΙΝΟΥΝ ΚΑΙ ΣΤΗΝ ΙΡΛΑΝΔΙΑ!!!!!\nΜΕΧΡΙ ΚΑΙ ΟΙ ΧΗΝΕΣ\nΞΕΡΟΥΝ ΤΟ ΚΟΛΠΟ\nΑναρτήθηκε από kgrek στις 11:56 μ.μ. Δεν υπάρχουν σχόλια:\nΠροφανώς, αυτό δεν συμβαίνει γιατί οι Ελληνες ιδιοκτήτες καταλυμάτων έχουν κάτι με τους Ελληνες τουρίστες ούτε γιατί οι Ισπανοί ξενοδόχοι έχουν κάτι με τους συμπατριώτες τους. Η δυνατότητα αυτή των ξένων επισκεπτών να κλείσουν φθηνότερα τις διακοπές τους για παράδειγμα στον ελληνικό προορισμό προκύπτει από κανόνες που επιβάλλει η επιχειρηματική τουριστική αγορά παγκοσμίως.\nΟι ξενοδόχοι και ιδιοκτήτες διαμερισμάτων, τουλάχιστον, έξι μήνες νωρίτερα από την έναρξη της τουριστικής περιόδου πουλάνε «χονδρική» τα δωμάτιά τους στους ξένους τour οperators προσπαθώντας να εξασφαλίσουν ικανοποιητικές πληρότητες καθόλη τη διάρκεια της σεζόν. Οι τour οperators έχοντας εξασφαλίσει φθηνά τα δωμάτια τα διαθέτουν με τη σειρά τους προς ενοικίαση νωρίς και φθηνότερα στους πελάτες τους είτε αυτόνομα είτε με το αεροπορικό εισιτήριο και την παροχή πρόσθετων υπηρεσιών μεταφοράς κ.ά.\nΤour οperator για κρατήσεις στην εσωτερική αγορά από Ελληνες τουρίστες που να έχει τον ρόλο των ξένων τοur οperator δεν υπάρχει. Και αυτό γιατί οι Ελληνες τουρίστες δεν κάνουν νωρίς τις κρατήσεις τους ενώ ο μεγαλύτερος όγκος ταξιδεύει κυρίως τον Αύγουστο. Τα ελληνικά ταξιδιωτικά γραφεία διαθέτουν χαμηλότερες τιμές από τις τιμές που δίνουν στους μεμονωμένους πελάτες τα ξενοδοχεία. Η Πανελλήνια Ομοσπονδία Ξενοδόχων, έχει ήδη απευθύνει σύσταση προς τους ξενοδόχους για τη διατήρηση χαμηλών τιμών προς τους Ελληνες τουρίστες τη φετινή σεζόν και θα την επαναλάβει το επόμενο διάστημα. Ξενοδοχεία που προέβησαν σε προσφορές κατά την πασχαλινή περίοδο «επιβραβεύθηκαν» από τους Ελληνες τουρίστες με υψηλές πληρότητες και, ήδη, αναμένεται να ακολουθήσουν την ίδια πολιτική και το τριήμερο της Πρωτομαγιάς.\nΗ ΠΟΞ στη σύστασή της αναμένεται να προτρέπει τους ξενοδόχους από τώρα να διαμορφώσουν τους προϋπολογισμούς τους για το 2010, συμπεριλαμβάνοντας με ελκυστικές προσφορές στην τιμολογιακή τους πολιτική και την ελληνική αγορά. Παράλληλα, επισημαίνει τη δυνατότητα που έχουν και οι Ελληνες να κλείσουν μέσω διαδικτυακών τόπων τη διαμονή τους σε μεγάλο αριθμό ξενοδοχείων σε τιμές αντίστοιχες με αυτές που κλείνουν και οι ξένοι τουρίστες. Ενδεικτικά, ορισμένοι διαδικτυακοί τόποι που αξίζει να επισκεφθεί κανείς, προκειμένου να κλείσει το ξενοδοχειακό του κατάλυμα έχουν ως εξής: www.youtravel.com, www. expedia.com, www.hotels.com, www.booking.com, www. hotelier365.com, www.lastminute.com, www.thomascook.com, www.medhotels.com, www.thomson.co.uk, www.hotels4you.co.uk\nΑναρτήθηκε από kgrek στις 9:57 π.μ. Δεν υπάρχουν σχόλια:\nΩς γενοκτονία των Αρμενίων αναφέρονται τα γεγονότα εξόντωσης Αρμενίων πολιτών της Οθωμανικής Αυτοκρατορίας κατά τη διάρκεια του Α' Παγκοσμίου Πολέμου. Εντολές για εκκαθαρίσεις Αρμενίων είχαν δοθεί νωρίτερα από το Σουλτάνο Αμπντούλ Χαμίτ (1894-96) ωστόσο η κύρια ευθύνη για τις πλέον εκτεταμένες σφαγές τους αποδίδεται στο κίνημα των Νεότουρκων (1908-18).\n94 χρόνια μετά, η Τουρκία διεκδικεί την είσοδό της στην Ευρωπαϊκή Ένωση χωρίς να έχει αναγνωρίσει το έγκλημα που έχει διαπράξει. Ο Τούρκος συγγραφέας Ορχάν Παμούκ, που σε έργο του αναφέρει τη Γενοκτονία, σύρεται στα δικαστήρια και τα βιβλία του καίγονται. Ο πρωθυπουργός της χώρας, Ρετζέπ Ταγίπ Ερντογάν, υπεκφεύγει λέγοντας «να αφεθεί το θέμα στους ιστορικούς»…\n↑ "Armenian massacres." Encyclopædia Britannica. 2009. Encyclopædia Britannica Online. 2009\n↑ "Cultural Cleansing: Who Remembers The Armenians," in Robert Bevan. The Destruction of Memory, Reaction Books, London. 2006, pp. 25–60\n↑ R. J. Rummel, The Holocaust in Comparative and Historical Perspective, A Journal Social Issues, April 1, 1998 — Vol.3, no.2\n↑ Ψήφισμα της Ένωσης (1997)\n* Armenian Genocide Fact Sheet at :\nΑναρτήθηκε από kgrek στις 2:49 π.μ. Δεν υπάρχουν σχόλια:\nΕτικέτες ΕΠΕΤΕΙΟΙ - ΙΣΤΟΡΙΑ


Ώρα μηδέν για ΛΑΡΚΟ: Φόβοι για χαριστική βολή - Crimenet.gr\nΕικόνες από επεισόδια έξω από την Βουλή – Αναπνευστικά προβλήματα σε πολίτες κα...\n«Ναι» στην Συμφωνία των Πρεσπών εισηγείται η ΔΗΜΑΡ\nΔιαβάστε αναλυτικά το πλήρες κείμενο της Συμφωνίας των Πρεσπών\nΚοσμοπλημμύρα στο Σύνταγμα – Αυστηρά μέτρα ασφαλείας, κλειστοί δρόμοι και σταθμοί Μετρό\nΡόδος : Η σοκαριστική εξομολόγηση της 19χρονης που βιάστηκε\nΠολάκης: Κολλημένοι ακροδεξιοί όσοι δεν θέλουν την Συμφωνία των Πρεσπών\nΏρα μηδέν για ΛΑΡΚΟ: Φόβοι για χαριστική βολή\nΔευτέρα 7 Ιανουάριος 2019, 12:02\nΣτα δεκάδες προβλήματα της ΛΑΡΚΟ έρχεται να προστεθεί άλλο ένα, το οποίο κυβερνητικές πηγές φοβούνται ότι μπορεί να της δώσει και τη… χαριστική βολή.\nΣτις 24 Ιανουαρίου αναμένεται η τελική απόφαση του Δικαστηρίου της Ευρωπαϊκής Ενωσης (ΔΕΕ) για την υπόθεση των παράνομων κρατικών ενισχύσεων στη νικελοβιομηχανία, η οποία σύμφωνα με όλες τις ενδείξεις θα είναι σε βάρος της ελληνικής Πολιτείας.\nΌπως αναφέρουν κυβερνητικές πηγές, μετά την αίτηση αναίρεσης της ΛΑΡΚΟ στην καταδικαστική απόφαση του ΔΕΕ (Νοέμβριος 2017), οι ανώτατοι δικαστές φαίνεται ότι τελικά δικαιώνουν την Κομισιόν για την απαίτησή της να επιστραφεί από τη βιομηχανία το ποσό των περίπου 135 εκατ. ευρώ που της είχε δοθεί (το 2008, το 2010 και το 2011, αλλά και το 2009 για τη συμμετοχή του Δημοσίου στην αύξηση του κεφαλαίου της εταιρείας) ως στήριξη από το Ελληνικό Δημόσιο. Και αυτό διότι είχαν τη μορφή κρατικών ενισχύσεων. Τα συγκεκριμένα μέτρα δεν κοινοποιήθηκαν στην Επιτροπή για προηγούμενη έγκριση, όπως απαιτούσαν οι κανόνες της ΕΕ.\nΟπως αναφέρουν στο «Βήμα» αρμόδιες πηγές, στην περίπτωση που δεν υπάρξει συμμόρφωση με τη νέα απόφαση τότε μπορεί να επιβληθεί πρόστιμο στην Ελλάδα για κάθε μέρα που θα περνά, μετά τις 24 Ιανουαρίου, έως ότου τελικά επιστραφούν τα κονδύλια που δόθηκαν στη ΛΑΡΚΟ. Μάλιστα, οι ίδιες πηγές επισημαίνουν ότι υπάρχει περίπτωση παρακράτησης των 135 εκατ. ευρώ (σήμερα φτάνουν περίπου τα 170 εκατ. ευρώ) από τα κονδύλια του ΕΣΠΑ.\nΜοναδική περίπτωση αποφυγής των προστίμων και μη καταβολής τους θα είναι η εφαρμογή της λύσης που υιοθετήθηκε το 2014 από την τότε Γενική Διεύθυνση Ανταγωνισμού για «τριχοτόμηση» της ΛΑΡΚΟ, ή έστω μιας παρεμφερούς λύσης. «Η ΛΑΡΚΟ με τη σημερινή της μορφή δεν μπορεί να συνεχίσει να υφίσταται» σημειώνουν πηγές της αγοράς.\nΗ υπόθεση ξεκίνησε τον Μάρτιο του 2014, όταν η Κομισιόν αποφάσισε ότι τα μέτρα στήριξης προσέδωσαν στην υπό κρατικό έλεγχο βιομηχανία ΛΑΡΚΟ αθέμιτο πλεονέκτημα έναντι των ανταγωνιστών της, κατά παράβαση των κανόνων της Ευρωπαϊκής Ενωσης για τις κρατικές ενισχύσεις και ότι η εταιρεία πρέπει να επιστρέψει το ποσό εντόκως.\nΗ Ελλάδα, σύμφωνα με την Επιτροπή, όφειλε να ανακτήσει την ενίσχυση εντός τεσσάρων μηνών, αλλά δεν το έκανε. Αλλωστε, η Ελληνική Δημοκρατία συνέχισε να μη συμμορφώνεται, για αυτό στην προσφυγή της, της 2ας Σεπτεμβρίου 2016, η Κομισιόν είχε ζητήσει από το ΔΕΕ να διαπιστώσει ότι η χώρα μας παρέβη τις υποχρεώσεις της. Η Ελλάδα καταδικάστηκε τελικά τον Νοέμβριο του 2017, αλλά η ΛΑΡΚΟ άσκησε έφεση.\nΧρέη στη ΔΕΗ\nΠέρα από την υπόθεση της επιστροφής των 135 εκατ. ευρώ, η ΛΑΡΚΟ χρωστά περί τα 300 εκατ. στη ΔΕΗ, ενώ σε πολλά εκατ. ευρώ ανέρχονται και οι δανειακές οφειλές της. Πάντως, όπως ανακοινώθηκε προ ημερών, η Διοίκηση της ΔΕΗ έδωσε μια τελευταία παράταση έως την ερχόμενη Παρασκευή (11 Ιανουαρίου) για τη συνέχιση της ηλεκτροδότησης της βιομηχανίας, παρά το γεγονός ότι οι προτάσεις της, μέχρι στιγμής, ουδόλως ανταποκρίνονται στις προϋποθέσεις που έχουν τεθεί, όπως είναι η πλήρης εξόφληση των τρεχουσών μηνιαίων καταναλώσεων με τις απαραίτητες εγγυήσεις. Σε κάθε περίπτωση, ακόμη δεν φαίνεται να έχει βρεθεί κάποια λύση, με τις διαβουλεύσεις να διεξάγονται σε υψηλό επίπεδο.\nΕπόμενο άρθρο: Φόροι: Τετραπλό σοκ για ιδιοκτήτες ακινήτων\nΑναδρομικά : Έρχεται χαράτσι στα ήδη «ψαλιδισμένα» ποσά\nΑρχίζουν μαζικές εξώσεις μετά τους πλειστηριασμούς


← Δολοφόνοι Ποιητών και Ηρώων\n19 thoughts on “Σε πορεία θανάτου”\n12/07/2013 στο 11:38 μμ\n13/07/2013 στο 8:33 πμ\n13/07/2013 στο 8:50 πμ\nΑγαπητέ Simple man..Πάντα σε διάβαζα και θαύμαζα την πένα σου..Όμως αυτή τη φορά θα διαφωνήσω μ'αυτά που γράφεις. Δεν νομίζω πως τέτοια κείμενα βοηθούν κανένα…! Ίσα ίσα που ρίχνουν το ηθικό και αυξάνουν την απελπισία..Τα μισά απ' ότι γράφεις δεν θα γίνουν ποτέ..! Σε καμία κυβέρνηση δεν συμφέρει να βγάλει στον δρόμο τους υπηκόους της, γιατί είναι σαν να βγάζει πεινασμένα λιοντάρια στον δρόμο..Δεν είναι δυνατόν να μας πάρουν όλων τα σπίτια…! Να τα κάνουν τι;; Ποιός θα τα αγοράσει αφού δεν θα έχει χρήμα ούτε για να νοικιάσει..! Λές για την υποχρεωτική δωρεά των οργάνων αλλά δεν έχεις διαβάσει πως σε καμία περίπτωση δεν έχουν το δικαίωμα να σου αφαιρέσουν τα όργανα χωρία την συγκατάθεση των οικείων σου..Η αρνητική δήλωση γίνεται για να μην έχουν το δικαίωμα οι δικοί σου να δωρίσουν τα όργανα σου. Τα περισσότερα ευρωπαϊκά κράτη έχουν ιδιωτικές εταιρίες νερού εδώ και πολλά χρόνια..! Στην Αγγλία π.χ. το νερό και πολλές άλλες υπηρεσίες είναι ιδιωτικές. Αυτό δεν τους απαγορεύει να έχουν τεράστιους κήπους…Πρός Θεού δεν είμαι υπέρ την ιδιωτικοποίησης αλλά να μην φέρνουμε και την καταστροφή..! Οσο για τα γενόσημα φάρμακα πολύς λόγος και πολύ μεγάλη παραπληροφόρηση..! Δεν είναι η καλύτερη περίοδος αυτή που περνάμε, αλλά να έχεις υπ' όψη σου πως ο μοναδικός τρόπος για να αλλάξεις είναι να έχεις εχθρούς…! Αυτοί σε ξυπνάνε!! Αυτοί είναι οι σύμμαχοι μας και όχι οι "φιλοι" μας…Δουλεύουν για μας και δεν το ξέρουν τα κορόιδα..!! Αυτά είχα να προσθέσω,και να σ' ευχαριστήσω που μου έδωσες την ευκαιρία να αφήσω κάποιο σχόλιο στην κατα τα άλλα άψογη απ' όλες τις μεριές σελίδα σου..Καλή δύναμη σε όλους..!\n13/07/2013 στο 10:20 πμ\n13/07/2013 στο 3:33 μμ\n13/07/2013 στο 3:58 μμ\nΑΦΙΕΡΩΜΕΝΟ ΕΞΑΙΡΕΤΙΚΑ ΣΕ ΟΣΟΥΣ ΔΕΝ ΘΕΛΟΥΝ ΝΑ ΠΙΣΤΕΨΟΥΝ ΠΩΣ Η ΠΡΑΓΜΑΤΙΚΟΤΗΤΑ ΕΙΝΑΙ ΠΛΕΟΝ ΑΥΤΗ ΠΟΥ ΠΕΡΙΓΡΑΦΕΙ ΤΟ ΚΕΙΜΕΝΟ. ΔΥΣΤΥΧΩΣ ΕΙΝΑΙ ΑΛΗΘΕΙΑ ΟΤΙ ΦΤΑΣΑΜΕ Σ΄ΑΥΤH TH ΦΡΙΚΗ ΠΟΥ ΠΕΡΙΓΡΑΦΕΙ Ο SIMPLEMAN . ΤΟΛΜΗΣΤΕ ΝΑ ΑΝΟΙΞΕΤΕ ΤΑ ΠΑΡΑΘΥΡΑ ΚΑΙ ΘΑ ΤΟ ΔΕΙΤΕ….Άγγελος εξάγγελος μας ήρθε από μακριάγερμένος πάνω σ’ ένα δεκανίκιδεν ήξερε καθόλου μα καθόλου να μιλάκαι είχε γλώσσα μόνο για να γλείφειΤα νέα που μας έφερε ήταν όλα μια ψευτιάμα ακούγονταν ευχάριστα στ’ αυτί μαςγιατί έμοιαζε μ’ αλήθεια η κάθε του ψευτιάκι ακούγοντάς τον ησύχαζε η ψυχή μαςΈστησε το κρεβάτι του πίσω απ’ την αγοράκι έλεγε καλαμπούρια στην ταβέρναμπαινόβγαινε κεφάτος στα κουρεία και στα λουτράκαι χάζευε τα ψάρια μες στη στέρναΚαι πέρασε ο χειμώνας κι ήρθε η καλοκαιριάκι ύστερα πάλι ξανάρθανε τα κρύαώσπου κάποιο βραδάκι βρε τι του `ρθε ξαφνικάκι άρχισε να φωνάζει με μανίαΤα πόδια μου καήκανε σ’ αυτή την ερημιάη νύχτα εναλλάσσεται με νύχτατα νέα που σας έφερα σας χάιδεψαν τ’ αυτιάμα απέχουνε πολύ απ’ την αλήθειαΑμέσως καταλάβαμε τι πήγαινε να πεικαι του `παμε να φύγει μουδιασμένααφού δεν είχε νέα ευχάριστα να πεικαλύτερα να μην μας πει κανένα.\n13/07/2013 στο 8:29 μμ\n13/07/2013 στο 8:52 μμ\nΣε λίγο καιρό αν υπάρχει ακόμη ελευθερία έκφρασης στο ίντερνετ κι αν έχουμε λεφτά να πληρώνουμε ακόμη σύνδεση, θα περνάμε από εδώ να λέμε στον αρθρογράφο πόσο δίκιο είχε.Ανθή\n14/07/2013 στο 2:58 μμ\nΔυστυχώς Diana δεν έχεις δίκιο (αν και θα το ήθελα). Πάμε να τα δούμε ένα-ένα:1η παράγραφος:"Σε καμία κυβέρνηση δεν συμφέρει να βγάλει στον δρόμο τους υπηκόους της, γιατί είναι σαν να βγάζει πεινασμένα λιοντάρια στον δρόμο." -1.500.000 άνεργοι είναι "στο δρόμο" αλλά δεν τους έχω δει "στο δρόμο". Τι σε κάνει να πιστεύεις ότι θα βγουν "στο δρόμο" όταν γίνουν 3.000.000"Δεν είναι δυνατόν να μας πάρουν όλων τα σπίτια…! Να τα κάνουν τι;". -Real estate για βορειοευρωπαίους."Λές για την υποχρεωτική δωρεά των οργάνων αλλά δεν έχεις διαβάσει πως σε καμία περίπτωση δεν έχουν το δικαίωμα να σου αφαιρέσουν τα όργανα χωρία την συγκατάθεση των οικείων σου.". -Ο νόμος είναι σαφής. Ο καθένας μας είναι δωρητής οργάνων και η συγκατάθεσή του θεωρείται δεδομένη. Για να μην θεωρείται δεδομένη πρέπει να κάνει τη γνωστή δήλωση."Στην Αγγλία π.χ. το νερό και πολλές άλλες υπηρεσίες είναι ιδιωτικές.". -Γιαυτό σκοτώνονται στα τραίνα και το νερό τους δεν πίνεται. Η κήποι εξηγούνται από το τεράστιο ποσοστό βροχοπτώσεων."Οσο για τα γενόσημα φάρμακα πολύς λόγος και πολύ μεγάλη παραπληροφόρηση..!". -Πραγματικά, υπάρχουν μια σειρά φάρμακα που απλά είναι φτηνότερα γιατί δεν έχουν "ετικέτα" και αυτό ορθά αξιοποιείται από τα ασφαλιστικά ταμεία. Υπάρχουν όμως και φάρμακα "αλεύρι".2η παράγραφος:Προσυπογράφω τη διαλεκτική σου σκέψη. Αν δεν υπήρχαν τούρκοι δεν θα υπήρχε ελληνικό έθνος και να δεν υπήρχε χούντα, δεν θα είχαμε μεταπολίτευση. Μήπως όμως ο σκοπός του κειμένου είναι ακριβώς αυτός; Να δείξει τον εχθρό στο πιο αποκρουστικό του πρόσωπο;\n15/07/2013 στο 1:03 πμ\nΔΥΣΤΙΧΩΣ ΣΑΝ ΤΗΝ DAIANNA ΕΙΝΑΙ ΟΙ ΠΕΡΙΣΣΟΤΕΡΟΙ ΠΟΥ ΝΟΜΙΖΟΥΝ ΓΙΑΤΙ ΠΡΑΓΜΑΤΙΚΑ ΔΕΝ ΓΝΩΡΙΖΟΥΝ.Η ΕΛΠΙΔΑ ΕΙΝΑΙ Η ΚΑΤΑΣΤΡΟΦΗ ΜΑΣ.ΑΥΤΗ ΔΕΝ ΜΑΣ ΑΦΗΝΕΙ ΝΑ ΔΟΥΜΕ ΠΕΡΑ ΑΠΟ ΤΟΝ ΜΙΚΡΟΚΟΣΜΟ ΜΑΣ.ΘΟΔΩΡΗΣ\n15/07/2013 στο 9:35 πμ\n15/07/2013 στο 1:45 μμ\n16/07/2013 στο 12:04 πμ\nΠονάει η αλήθεια πάντα.Ναι είναι και τρομακτική στη παρούσα φάση.Αφήστε τα περί κατάθλιψης,δεν βοηθάει. Πρέπει όμως να γνωρίζουμε τη πραγματικότητα.Όσοι έχουν αμφιβολίες για το κείμενο του αρθρογράφου,ενημερωθείτε λίγο και μόνοι σας.Ψάξτε στο διαδίκτυο για την ιδιωτικοποίηση του νερού.Όπου ιδιωτικοποιήθηκε ωφελήθηκαν μόνο οι ιδιώτες, το νερό αυξήθηκε εως και 400%(σε περιοχή της Πορτογαλίας)και υποβαθμίστηκε η ποιότητα του νερού.Τώρα στις χώρες αυτές, προσπαθούν να επανακρατικοποιήσουν το νερό. Τι δεν καταλαβαίνετε?\n16/07/2013 στο 12:46 μμ\nΌντως θα συμφωνήσω μαζί σου αυτή η φουρνιά των ανθρώπων που κατοικούν την χώρα είναι οι πλέον δουλική και συνάμα μ@!#$%^νη γενιά που έχει περάσει απο αυτόν τον τόπο και θέλουν να αποκαλούνται και ΕΛΛΗΝΕΣ . Ραγιάδες του κερατά είναι και τίποτα άλλο. Όσον αφορά το νερό έχει να κάνει με αυτό που υπερασπίζονταν εσαεί οι ΕΛΛΗΝΕΣ πρόγονοι οι οποιοι ήταν γνώστες .Χωρίς δημόσια νερά και ιδιοκτησία δημόσια δεν υφίσταται κράτος είτε σας αρέσει είτε όχι διότι η έννοια ύπαρξης του ΚΡΑΤΟΥΣ (όχι έθνους που αυτό είναι αυτόχθονη και αυτοδύναμη έννοια, που είτε υφίσταται είτε όχι από ορισμό της) βασίζεται στην ύπαρξη ΚΟΙΝΩΝ ΔΟΜΩΝ εντός αυτού που ΠΡΟΣΦΕΡΟΝΤΑΙ ισότιμα και ανεξαιρέτως προς τους ΚΡΑΤΕΟΥΣ αυτού, δηλαδή τους ΚΡΑΤ-ΟΥΝΤΕΣ το ΚΡΑΤ-ΟΣ που οι ΙΔΙΟΙ ΚΑΤΕΧΟΥΝ> ΚΡΑΤ-ΟΥΝ! Ένα ΚΡΑΤΟΣ για να υφίσταται ως τέτοιο πρέπει να έχει ΚΡΑΤΕΑ ουσία και οντότητα, δηλαδή να ΚΡΑΤΑ ΠΕΡΙ-ΟΥΣΙΑ!!! Αυτή είναι ΚΟΙΝΗ προς ΟΛΟΥΣ ΤΟΥΣ ΚΡΑΤΕΟΥΣ, δηλαδή τους ανθρώπους που ΚΡΑΤΑΝ το ΚΡΑΤΟΣ με αμοιβάια αποδοχή ισοτιμίας και προσφοράς εντός αυτού! Το ΚΡΑΤΟΣ υφίσταται όσο ΚΡΑΤΑ (βλέπε ΚΑΤΕΧΕΙ) ο κάθε ΚΡΑΤΕΟΣ (πολίτης του κατά την σημερινή απόδοση) απολύτως ΙΣΟ μέρος των ΟΥΣΙΑΣΤΙΚΩΝ του, δηλαδή της ΠΕΡΙ-ΟΥΣΙΑΣ αυτού! Αν το κράτος ΔΕΝ έχει περι-ουσία ΔΕΝ ΥΦΙΣΤΑΤΑΙ ΩΣ ΚΡΑΤΟΣ, αφού ΔΕΝ ΚΡΑ(Τ)ΤΕΙ ΤΙΠΟΤΑ!!! Αυτό που θεμελειωδώς ΑΠΑΙΤΕΙΤΑΙ ΝΑ ΚΡΑΤΑ ενα ΚΡΑΤΟΣ είναι ΤΟ ΝΕΡΟ & ΤΗΝ ΓΗ ΤΟΥ!!! Αυτό ΑΚΡΙΒΩΣ είναι και το σκεπτικό που εξετάστηκε κατά τους Περσικούς πολέμους από τους Αθηναίους , τους Σπαρτιάτες και λοιπούς ΕΛΛΗΝΕΣ (και όχι ραγιάδες)! Η παράδοση ΓΑΙΑΣ & ΥΔΑΤΟΣ στους Πέρσες, αφομοίωνε ουσιωδώς την υπόσταση του ΚΡΑΤΕΩΣ, αυτού δηλαδή που τα ΚΡΑΤΑ!!! Η παράδοση και μόνο ΥΔΑΤΟΣ έστω, ΣΕ ΟΠΟΙΟΝΔΗΠΟΤΕ άλλον, ΞΕΝΟ ή μη, ΙΔΙΩΤΗ ή μη, καθ' οιανδήποτε ΕΝΝΟΙΑ, ΤΡΟΠΟ ΧΡΗΣΗ, ΣΚΟΠΟ, ΚΑΤΕΛΥΕ ΚΑΙ ΤΟ ΚΡΑΤΟΣ ΑΥΤΟΔΙΚΑΙΩΣ & ΕΞ' ΟΡΙΣΜΟΥ ΑΥΤΟΥ ΩΣ ΕΝΝΟΙΑ!!! Αν ένα ΚΡΑΤΟΣ δεν μπορεί το ίδιο να ΚΡΑΤΑ ΜΕ ΚΑΘΕ ΚΟΣΤΟΣ ΚΑΙ ΜΕΣΟ, το ΝΕΡΟ ΤΟΥ και ΤΗΝ ΓΗ ΤΟΥ, τότε ΔΕΝ ΜΠΟΡΕΙ ΝΑ ΥΠΑΡΧΕΙ, ΥΦΙΣΤΑΤΑΙ, πλέον!!! Αυτά!!! Όποιος τα ΑΝΤΙΛΗΦΘΕΙ, ΚΑΤΑΝΝΟΗΣΕΙ, στο πραγματικό τους μέγεθος και βάθος τους, θα μάθει γιατί το ΝΕΡΟ ΜΕ ΟΠΟΙΟ ΚΟΣΤΟΣ ΣΤΟ ΚΡΑΤΟΣ πρέπει να είναι ΑΠΟΛΥΤΩΣ ΔΩΡΕΑΝ προς τους ΚΡΑΤΕΟΥΣ ΤΟΥ = πολίτες του! Γιατί είναι απόδειξη ότι υφίστανται ως ΚΡΑΤΟΣ, ότι οι ίδιοι ΚΡΑΤΟΥΝ ΤΟ ΚΡΑΤΟΣ ΤΟΥΣ, και κατ' επέκτασην ΤΗΝ ΕΛΕΥΘΕΡΙΑ ΤΟΥΣ!!!Αυτά τα λίγα.\n19/07/2013 στο 12:00 μμ\n24/07/2013 στο 12:23 πμ\nΜια γερή γροθιά στο στομάχι είναι αυτό το άρθρο σου Simple Man….μόλις αυτή η γροθιά μας προκαλέσει αναγούλες και έμμετους, ΙΣΩΣ τότε αποφασίσουμε να σπάσουμε την σιωπή μας και πάρουμε την κατάσταση στα χέρια μας,ένας λαός ενωμένος, μακρυά από τρικολόρε και πολυκολόρε σημαιούλες….μονο με την Γαλανόλευκη για να αποφασίσουμε για την τύχη μας και πιο πολύ για τις μελλοντικές γεννιές μας….αυτό που κάνουμε τώρα είναι να ντρεπόμαστε να κοιτάξουμε τα εγγόνια μας στα μάτια,για την χώρα και το μέλλον που τους παραδίδουμε….Λυπάμαι αφάνταστα που σκύβουμε το κεφάλι….μήπως μας έχει συμβεί το<> και πεισθήκαμε να νομίζουμε πως δεν μπορούμε να τα καταφέρουμε μόνοι μας???Χάνουμε την γη κάτω από τα πόδια μας μαζί και την ελευθερία μας,χάνουμε την χώρα μας,μας μαστιγώνουν μέχρι αίματος και εμείς σιωπούμε???Ως πότε αδέλφια???ΩΣ ΠΟΤΕ???????????????Ευχομαι καλήν δύναμη σε όλους μας…και όταν έρθει η σωστή ώρα ,να είμαστε ΟΛΟΙ ΕΚΕΙ…ΤΩΡΑ ΟΛΟΙ ΞΕΡΟΥΜΕ,ΔΕΝ ΘΑ ΣΥΧΓΩΡΕΘΕΙ ΟΠΟΙΟΣ ΠΕΙ <>>.ΚΑΛΟ ΞΗΜΕΡΩΜΑ ΣΕ ΟΛΟΥΣ.\n24/07/2013 στο 12:25 πμ\nΣΥΝΔΡΟΜΟ ΤΗΣ ΣΤΟΚΧΟΛΜΗΣ…\n31/07/2013 στο 2:19 μμ\n"…να δεις τι σου'χω για μετά"ΕΞΑΙΡΕΤΙΚΟΑναδ/ση\n11/09/2013 στο 10:42 πμ\nΚλεισθένη,να' σαι καλά.Ανώνυμε,επιλογή της πλειοψηφίας να γίνουμε όλοι σκλαβάκια. Δημοκρατία έχομεν!Diana,ρίχνει το ηθικό η δική μου άποψη και δεν ρίχνει το ηθικό η απόφαση των νεοελλήνων να παραμένουν πρόβατα; Ο τσοπάνος δεν λέει ποτέ στα πρόβατα για το σφαγείο. Αν τους το έλεγε τότε στα τσιγκέλια των σφαγείων θα κρέμονταν μόνο κορμιά τσοπάνηδων.medusa,απλωτές κάνουν περισσότεροι απ' όσοι φανταζόσουν. Ανώνυμε 13/7, 3:33μμ,το μόνο που δεν ενδιαφέρει τους κρεοπώλες είναι η ψυχική διάθεση που είχε το πρόβατο κατά την σφαγή.Μαρία Βερεμή,την καλημέρα μου.Ανώνυμε 13/8, 8:29,πίστεψέ με ότι το κείμενο είναι μία παρανυχίδα σε αυτά που έχουν αποφασίσει να πράξουν.Ανθή,το θέμα δεν είναι ποιος έχει το δίκιο αλλά ποιος θα αντισταθεί στο άδικο.Ανώνυμε 14/7, 2:58,το πιο αποκρουστικό πρόσωπο του τέρατος το βλέπουν μόνο όσοι πηδούν από τον 5ο όροφο ή αιωρούνται από σκοινί στις αποθήκες των σπιτιών τους δηλαδή οι λεγόμενες παράπλευρες απώλειες ενός μη επισήμως επικηρυγμένου πολέμου.Θοδωρή,είδες τι εύκολα περιόρισε την οπτική γωνία του καθενός ο ψηφισμένος δημοκρατικά θεσμός; Ανώνυμε 15/7, 9:35,Δεν τα υπέγραψαν μόνο αυτοί. Τα υπέγραψε και το 60% των Ελλήνων που ακόμα νομίζουν ότι οι εκλογές είναι τρόπος ανατροπής. Etterna,δημοκρατικά ψηφισμένες Αλήθειες.Ανώνυμε, 16/7 12:04,Το νερό νεράκι θα λέμε εντός ολίγου.Μυρμιδών,Γη, ύδωρ και αξιοπρέπεια. Τον πήγαν παραπάνω τον πήχη.Ανώνυμε 19/7,ας αφήσουμε τους ήρωες ήσυχους αυτή την φορά.Katerina V,Καλόν ύπνο, θα έλεγα. Σ ευχαριστώ για τα καλά σου λόγια.Λύσιππε,αν ζούμε να το δούμε….


Αθήνα 2004: Οι εγκαταλελειμμένες Ολυμπιακές εγκαταστάσεις 13 χρόνια μετά (Vid) - CNN.gr\nΑθήνα 2004: Οι εγκαταλελειμμένες Ολυμπιακές εγκαταστάσεις 13 χρόνια μετά (Vid)\nΠριν δεκατρία χρόνια, τέτοιες μέρες, η Ελλάδα φιλοξενούσε το μεγαλύτερο αθλητικό γεγονός του κόσμου. Οι Ολυμπιακοί Αγώνες του 2004 "έφτιαξαν" μια χώρα που σε τίποτα δεν θύμιζε τη σημερινή κατάσταση. Εντυπωσιακές εγκαταστάσεις, χιλιάδες εθελοντών, γεμάτα γήπεδα και χιλιάδες κόσμου στους δρόμους της πρωτεύουσας ζούσαν την κάθε στιγμή των αγώνων.\nΔεκατρία χρόνια μετά πολλές από τις άλλοτε εντυπωσιακές Ολυμπιακές εγκαταστάσεις έχουν εγκαταλειφθεί, ενώ άλλες χρησιμοποιούνται περιστασιακά για μη αθλητικά γεγονότα, όπως συνέδρια, εκθέσεις ακόμη και για γάμους.\nΒίντεο drone καταγράφει την εικόνα εγκατάλειψης που υπάρχει σε πολλά από τα ολυμπιακά κτίσματα.\nΗ Τελετή Έναρξης πραγματοποιήθηκε στις 13 Αυγούστου 2004 σε μία αντίστροφη μέτρηση είκοσι οχτώ δευτερολέπτων - ένα δευτερόλεπτο για το κάθε ένα από τους Ολυμπιακούς Αγώνες που διοργανώθηκε μέχρι τον τελευταίο που φιλοξένησε η Αθήνα - από ήχους που δίνουν το ρυθμό ενός ενισχυμένου κτύπου της καρδιάς.\nΚΟΣΜΟΣ\t· ΒΙΝΤΕΟ\t· ΑΘΗΝΑ 2004\t· ΟΛΥΜΠΙΑΚΟΙ ΑΓΩΝΕΣ\t· VIRAL


Μεγάλες καταστροφές σε καπνοκαλλιέργειες στις Σέρρες. Θα αποζημιωθούν άραγε και πώς οι παραγωγοί;\nΒρίσκεστε εδώ: Home / Ειδήσεις - αγροτικά νέα / Ελλάδα / Μεγάλες καταστροφές σε καπνοκα...\nΌσοι δεν καταστράφηκαν ολοσχερώς κατόρθωσαν μέχρι σήμερα να συλλέξουν μόλις το 20%, το «πρώτο χέρι» και οι πληγέντες παραγωγοί βλέπουν το καλλιεργητικό κόστος να εκτοξεύεται, αν επιχειρήσουν να ανορθώσουν κ συλλέξουν ό,τι απέμεινε. Την ίδια ώρα, η συνεχιζόμενη κακοκαιρία, εξαλείφει κάθε ελπίδα ανάκαμψης της σοδειάς, ενώ δημιουργεί πρόβλημα έλλειψης εργατικών χεριών, αφού οι αλλοδαποί εποχιακοί εργάτες, αναγκάζονται να εγκαταλείψουν τις περιοχές αναζητώντας αλλού εργασία και μεροκάματα.\n«Οι συνεχείς και έντονες βροχοπτώσεις, σε συνδυασμό με ανεμοθύελλες και χαλαζοπτώσεις, που σημειώνονται στο Ν. Σερρών, από τα μέσα Μαΐου μέχρι και σήμερα, έχουν προκαλέσει σημαντικότατα προβλήματα στην καλλιέργεια του καπνού.\nΗ συνέχιση της έντασης των ακραίων καιρικών φαινομένων με εκτεταμένες χαλαζοπτώσεις πρόσθεσε σημαντικότατες ζημιές. Τελευταία ο πρόσφατος συνδυασμός ισχυρής βροχής και ανεμοθύελλας της 29ης Ιουλίου 2018, ισοπέδωσε χιλιάδες στρέμματα καπνού, πλαγιάζοντας τα καπνόφυτα και σωριάζοντας την παραγωγή στο έδαφος. Σε μια περίοδο που η συγκομιδή βρισκόταν στο ξεκίνημά της. Χαρακτηριστικά, όπως λένε οι παραγωγοί, οι πιο τυχεροί κατόρθωσαν να συλλέξουν- και αυτό με απώλειες- μόλις το 20%, το «πρώτο χέρι», ενώ σε πολλές περιοχές η καταστροφή είναι ολοκληρωτική.\n2. Ποιες οι ενέργειες σας σε περίπτωση, που κάποιες από τις ζημιές δεν καλυφθούν πλήρως από τον κανονισμό του ΕΛΓΑ; Σκοπεύετε και αν ναι πότε, να τροποποιήσετε τον Κανονισμό του ΕΛΓΑ ώστε να εντάξετε νέους κινδύνους, όπως δηλώσατε, για μία ακόμη φορά, πρόσφατα στη Βουλή σε σχετική ερώτηση αναφορικά με την νεκρωτική ίωση του καπνού;\n3. Σκοπεύετε, σε περίπτωση μη πλήρους κάλυψης από τον κανονισμό του ΕΛΓΑ, να εξετάσετε την περίπτωση ένταξης των εν λόγω ζημιών στην διαδικασία των Κρατικών Οικονομικών Ενισχύσεων;».


Τσούσκα Φλώρινας: Για το «Σχέδιο Δράσης» της κυβέρνησης για την «απασχόληση των νέων»\nΓια το «Σχέδιο Δράσης» της κυβέρνησης για την «απασχόληση των νέων»\nΟ «πόλεμος» που έχει υποτίθεται κηρύξει η κυβέρνηση στην ανεργία, θύματα έχει τα δικαιώματα της νεολαίας, των νέων γυναικών, των εργαζόμενων. Η ανεργία αξιοποιείται ως πρόσχημα για να επεκταθεί η προσωρινή, φθηνή απασχόληση, η δουλειά χωρίς ασφάλιση για συνταξιοδότηση και ιατροφαρμακευτική περίθαλψη.\nΤα περισσότερα άλλωστε από τα 20 αυτά προγράμματα δεν είναι καινούργια. Οι γυναίκες της εργατικής τάξης και των λαϊκών στρωμάτων γνωρίζουν ήδη πως μέσα από την εφαρμογή τους, από τη μια, μοιράζουν χρήμα στους επιχειρηματίες και, από την άλλη, ανακυκλώνουν την ανεργία και τη μοιράζουν στους ανέργους. Πολλές δουλεύουν ήδη σε παρόμοια προγράμματα, μένουν απλήρωτες για μήνες μέχρι να βρεθούν ξανά στις ουρές της ανεργίας, χωρίς επίδομα ή άλλες παροχές.\nΕξίσου παλιό είναι και το επιχείρημα της «γυναικείας επιχειρηματικότητας», που επανέρχεται με ένα νέο πρόγραμμα. Με αυτό επιδιώκουν να καλλιεργήσουν στις γυναίκες αυταπάτες πως μπορούν να γίνουν επιχειρηματίες και να γλιτώσουν από τη φτώχεια, τη στιγμή μάλιστα που χιλιάδες αυτοαπασχολούμενες αντιμετωπίζουν τα χρέη, τα λουκέτα και την ανεργία.\nΚαταδικάζουμε την προσπάθεια της κυβέρνησης να σαρώσει εργασιακά και ασφαλιστικά δικαιώματα ενώ παράλληλα κοροϊδεύει τις άνεργες και τους άνεργους.\nΚαλούμε τις άνεργες νέες, τις σπουδάστριες και τις φοιτήτριες, τις γυναίκες που διαθέτουν πείρα από τα προγράμματα stage και τα πεντάμηνα της «κοινωφελούς εργασίας», να δώσουν μαχητική απάντηση στην νέα πρόκληση.\nΝα παλέψουν μέσα από τις γραμμές του ΠΑΜΕ, των ταξικών σωματείων, μέσα από τους συλλόγους και τις ομάδες της ΟΓΕ για άμεσα μέτρα προστασίας των ανέργων, για μόνιμη, σταθερή δουλειά με σύγχρονα εργασιακά και ασφαλιστικά δικαιώματα.\nΜΕΛΟΣ ΤΗΣ ΟΜΟΣΠΟΝΔΙΑΣ ΓΥΝΑΙΚΩΝ ΕΛΛΑΔΟΣ\nΑναρτήθηκε από tsouska στις 1:03 π.μ.


Συχνές Ερωτήσεις για το Δωρεάν Διαθέσιμο Πακέτο Praxis™ 9i\nAπαντήσεις σε Γενικές Ερωτήσεις για τα Υποσυστήματα του Praxis™\nΠόσο Κοστίζει το Praxis™ 9i Odon™ ?\nΔιατίθεται ΔΩΡΕΑΝ !\nΤι είναι το Προσωπικό Αρχείο Ασφαλείας ?\nΗ αξιοπιστία των Απλών Εκδόσεων παραμένει σε υψηλά επίπεδα και για αυτόν τον λόγο οι Δωρεάν διαθέσιμες εκδόσεις παραμένουν “Προστατευόμενες”. Η Ανώνυμη χρήση τους σημαίνει ότι η λειτουργία του λογισμικού είναι μεν Ελεύθερη για όλους, το λογότυπο στις εκτυπώσεις όμως εμφανίζει μια σειρά ερωτηματικών και ένα τυχαίο έμβλημα.\nΗ προσωποποίηση των Δωρεάν εκδόσεων - ούτως ώστε το λογότυπο στις εκτυπώσεις να εμφανίζει τα επαγγελματικά στοιχεία του εκάστοτε ιατρού ή φυσικοθεραπευτή - επιτυγχάνεται μέσω μίας προσφερόμενης υπηρεσίας εκ μέρους μας έναντι €50 χρηματικής αμοιβής.\n"Το τίμημα των €50 είναι Προαιρετικό και αντικατοπτρίζει τον χρόνο που απαιτείται εκ μέρους μας για την καταχώρηση και έκδοση μίας τέτοιας διαδικασίας καθώς επίσης και ένα μέρος απόσβεσης των €2.000.000 που επενδύθηκαν τα τελευταία 15 χρόνια για την ανάπτυξη τους."\nΤι Είδους Τεχνική Υποστήριξη Μπορώ να Έχω στο Praxis™ 9i ?\nΟι Δωρεάν εκδόσεις δεν υποστηρίζονται πλέον από την EiS έστω και αν έχουν πληρωθεί τα €50 για ενεργοποίηση της προσωποποίησης του πακέτου. ΠΡΟΑΙΡΕΤΙΚΑ και φυσικά άν εσείς το επιθυμείτε θα ήταν Ευχαρίστηση μας και θα ΠΡΟΣΠΑΘΗΣΟΥΜΕ να σας απαντήσουμε προσωπικά.\nΚαλέστε τον Λευτέρη Γεωργίου στο (+30) 6938 36 06 36 για τυχόν απορίες σας και για μια Πρώτη Γνωριμία.\nΠόσα Ραντεβού, (Ασθενείς), μπορώ να καταχωρήσω σε 1 Ώρα ?\n1 ή 2 ή 4 ή 12 ασθενείς ανά ώρα!\nΜπορώ να Εκδώσω Προσφορές Ιατρικής Αποκατάστασης στους Ασθενείς μου ?\nΝαι Βεβαίως! ... και με σχεδόν ΜΗΔΕΝΙΚΗ Πληκτρολόγηση.\nΜπορώ να κρατώ Αρχεία Προπληρωμών Χωρίς την Έκδοση Αποδείξεων στο Praxis™ ?\nΝαι! Πληκτρολογήστε το ποσό προπληρωμής, επιλέξτε τον τρόπο πληρωμής, (έστω και εάν είναι "σύνθετος" σε μετρητά, επιταγή, μέσω τραπέζης, πιστωτικές κάρτες) και πατήστε το κουμπί εκτύπωσης!\nΣτο Ιατρείο μου χρησιμοποιώ Ενδοστοματική Κάμερα, Ψηφιακή Ακτινογραφία και επίσης έχω Αρχειοθετημένες Ακτινογραφίες. Μπορώ να τις Εισάγω στο Praxis™ ?\nΤο Praxis™ δεν καταχωρεί ακτινογραφίες και εικόνες στην βάση δεδομένων. Απλά καταχωρεί την διεύθυνση, (path), του αρχείου στο μέσο αποθήκευσης. Όσο για τις αρχειοθετημένες ακτινογραφίες θα πρέπει να σαρωθούν με κάποιο ανάλογο μηχάνημα σάρωσης και να καταχωρηθούν ψηφιακά. Έτσι λοιπόν σας επιτρέπεται να αποθηκεύσετε του κάθε είδους γραφικών απεικονίσεων από οποιοδήποτε ψηφιακό μηχάνημα χρησιμοποιείτε.\nΑναβαθμίζω το Ιατρείο μου σε Ιατρικό Κέντρο. Πώς θα μεταφέρω τα ήδη υπάρχοντα Δεδομένα από την Απλή Έκδοση στην Δικτυακή Έκδοση του ePraxis™?\nΗ βάση δεδομένων του Praxis™ διαφέρει σε αρκετά σημεία της δικτυακής έκδοσης η οποία χρησιμοποιεί την Oracle® 10g και απαιτείται η παρέμβαση μας. Λόγω της Τιμολογιακής μας Πολιτικής δεν απαιτείται καμία απολύτως επιπλέον επιβάρυνση εκ μέρους σας !\nΉδη έχω δεδομένα από άλλο λογισμικό που χρησιμοποιούσα μέχρι τώρα. Πώς μπορώ να τα μεταφέρω στο Praxis™ ?\nΣε γενικές γραμμές η EiS Hellas θα "μπορούσε" να μεταφέρει τα δεδομένα σας από το προϋπάρχον λογισμικό σας. Η διαδικασία αυτή εξαρτάται κατά ένα μεγάλο ποσοστό από την βάση δεδομένων που χρησιμοποιούσατε και κατά δεύτερο λόγο από τον σχεδιασμό της.\nΠόσο Εύκολο είναι να Αποθηκεύω και να Συντηρώ την Βάση Δεδομένων, (Back Up), στο Praxis™ ?\nΌσο απλό είναι το πάτημα ενός κουμπιού! Και βεβαίως εάν η διεύθυνση των ακτινογραφιών και λοιπών γραφικών απεικονίσεων είναι ενσωματωμένα στην διεύθυνση της βάσης δεδομένων τότε και αυτά τα αρχεία θα αποθηκευτούν αυτόματα.\nΜπορώ να Διαχειρίζομαι τις Συναλλαγές μου με Προμηθευτές, (Παραγγελίες και Τιμολόγια)?\nΝομίζω ότι με Κοροϊδεύετε με το να μου λέτε "...Μηδενική Πληκτρολόγηση". Για τις Επικοινωνίες μου δεν χρειάζεται να πληκτρολογώ?\nΚαι βεβαίως ΟΧΙ ! Το Praxis™ σας παρέχει 3 τύπους επικοινωνιακών Προτύπων. Επιπλέον σας παρέχει την δυνατότητα Αναφοράς της εκάστοτε αλληλογραφίας σας προς Τρίτους, (Ασφαλιστικούς Οργανισμούς, Εξωτερικούς Ιατρούς και Νοσοκομεία).


MSM Ειδικά Συμπληρώματα Διατροφής MSM| Dpharmacy.gr\nMSM - Συμπληρώματα MSM\nΑνακάλυψε στην κατηγορία MSM μεγάλη ποικιλία από Συμπληρώματα MSM σε μοναδικές προσφορές από το online φαρμακείο Dpharmacy.gr. Βρες Ταμπλέτες MSM, Φυτικές Κάψουλες MSM, συμπληρώματα MSM σε σκόνη, σε αναβράζοντα δισκία και σε υγρή μορφή.\nΤο MSM είναι μια οργανική θειούχος ουσία που είναι απαραίτητη για τον σχηματισμό της κερατίνης, του κολλαγόνου και της ελαστίνης.\nΑυτές οι πρωτεΐνες εντοπίζονται στους συνδετικούς ιστούς και είναι υπεύθυνες για την ευελιξία και την δύναμη σε μύες, οστά, αρθρώσεις. Ακόμη μπορούν να ενισχύσουν τις κυτταρικές μεμβράνες το δέρμα, τα μαλλιά και τα νύχια. Συνεπώς, τα συμπληρώματα MSM βοηθούν στην ενίσχυση του μυοσκελετικού συστήματος, την προστασία των οστών και των αρθρώσεων.\nΕιδικά Συμπληρώματα Διατροφής MSM\n22,19 € 36,03 €


Vittorakis Polyclinic | Platanis Chania | Specialized out-patient clinic\nΠισοποιημένοι με ISO 9001:2015\nΤο ιατρείο μας είναι το μοναδικό με πιστοποίηση ISO 9001 στην περιοχή του Πλατανιά. Παρέχουμε ιατρική φροντίδα 24 ώρες την ημέρα, 7 ημέρες την εβδομάδα εδώ και 29 χρόνια.\nΣτόχος μας η παροχή ιατρικής φροντίδας υψηλής ποιότητας με βασικές αρχές:\nΤην υψηλή ποιότητα του ιατρικού εξοπλισμού και υπηρεσιών\nΤην άμεση εξυπηρέτηση στην ιατρική φροντίδα\nΤην διασφάλιση της ποιότητας\nΩς ασθενείς, έχετε προσδοκίες. Εμείς κάνουμε το καλύτερο για να τις ικανοποιήσουμε και να τις ξεπεράσουμε.\nΣτόχος μας να εξυπηρετήσουμε κάθε ασθενή, με κάθε πρόβλημα, με άριστη φροντίδα και παροχή υπηρεσιών.\nΑποστολή του ιατρείου μας, να παρέχουμε στους ασθενείς μας εύκολα προσβάσιμη, υψηλής ποιότητας και με χαμηλό κόστος ιατρική φροντίδα.\nΕνθαρρύνουμε την εκπαίδευση επαγγελματιών υγείας.\nΠοιότητα στις υπηρεσίες υγείας σημαίνει παροχή ποιοτικής φροντίδας στον ασθενή,όταν την έχει ανάγκη,με οικονομικό,ασφαλή και αποτελεσματικό τρόπο.\nΚάλυψη μεγάλης περιοχής, ελαχιστοποίηση κόστους και βελτιστοποίηση παροχής ιατρικής φροντίδας.\nΟμαδική δουλειά-απαραίτητη στην φροντίδα του ασθενούς.\nΗ ομαδική δουλειά αποτρέπει τα λάθη, βελτιστοποιεί την αποτελεσματικότητα και ικανοποιεί τις ανάγκες των ασθενών.\nΠρώτα οι ασθενείς\nΠροτεραιότητα στον ασθενή, την σωματική και την ψυχική υγεία.\nΜε καταγωγή από διάφορα μέρη του κόσμου, η πολυεθνικότητα της ομάδας είναι ζωτικής σημασίας στην φροντίδα του ασθενούς αλλά και στην κατανόηση.\nΠιστεύουμε στην οικονομική, εξατομικευμένη φροντίδα για όλους.\nΤο ολοκληρωμένο σύστημα ποιότητας με ISO 9001, διασφαλίζει την καλύτερη δυνατή φροντίδα για τουε ασθενείς μας.


DACOTIERIS BET: Να περάσει ο επόμενος!\nΔοκάρια «εσείς»; Βιερίνια «εμείς!»\nTριτσώνη «εσείς»; Χαλκιά «εμείς»!\nΟ Χαλκιάς χθες δεν έκανε μία απόκρουση.\nΚαι σε 10 φάσεις του Ολυμπιακού έφαγε μόνο ένα γκολ. Και σε αυτό η μπάλα δεν πήγε απευθείας στα δίκτυα, αλλά βρήκε ένα συμπαίκτη του. Ειδάλλως, ούτε αυτό θα το έτρωγε!!! Ο Ολυμπιακός δεν υπολόγισε τη «ρέντα» του Χαλκιά η οποία όμως είχε φανεί από το ματς με τον άλλο Ολυμπιακό, του Βόλου, το περασμένο Σάββατο. Ο τερματοφύλακας του «Δικεφάλου» έχει βρει αυτό τον καιρό το κοκαλάκι της νυχτερίδας.\nΣτα σοβαρά τώρα: Το «Γεώργιος Καραϊσκάκης» είναι «ιδιαίτερη έδρα». Για πολλούς και διάφορους λόγους το συγκεκριμένο γήπεδο «κατηφορίζει». Για πολλούς και διάφορους λόγους όμως ο ΠΑΟΚ είναι εκείνη η ελληνική ομάδα που κάνει τον Ολυμπιακό να γίνεται πιο «μικρός» από ποτέ μέσα στο σπίτι του, κάθε φορά που τον «φιλοξενεί». Δεν είναι μόνο οι δύο περσινές νίκες με το ίδιο σκορ (0-1), ούτε το 1-1 στον πρώτο προημιτελικό. Υπάρχει ένα διπλό στην «Ριζούπολη» πάλι σε κύπελλο (2003) και άλλο ένα σε πρωτάθλημα (2004) στο ίδιο γήπεδο, υπάρχει ο τελικός κυπέλλου στην Φιλαδέλφεια, υπάρχει ένα διπλό σε άδειο «Καραϊσκάκης» πριν από πέντε χρόνια.\nΑς μην το κουράζουμε. Ο ΠΑΟΚ έχει βρει τον τρόπο να κάνει τον Ολυμπιακό να αισθάνεται «άβολα», όταν τον βλέπει απέναντι του στο λεκανοπαίδιο. Εξ' ου και η ερυθρόλευκη «συσπείρωση» και η «υποδοχή» από το πρώτο δευτερόλεπτο με καπνογόνα στον αγωνιστικό χώρο, κέρμα στον βοηθό και ξελαρύγγιασμα στις εξέδρες, μανούρα στην φυσούνα στο ημίχρονο. Μόνο που όλα αυτά γύρισαν μπούμερανγκ στον ρυθμό που ήθελε να επιβάλλει ο Ολυμπιακός. Το είπε άλλωστε ξεκάθαρα κι ο Βαλβέρδε, μετά το ματς.\nΠολλοί θα μιλήσουν για «ερυθρόλευκη» ατυχία και για σπάσιμο δοκαριών. Υπάρχει όμως και η άλλη όψη του νομίσματος. Αυτή που θέλει τον ΠΑΟΚ να είναι από ατσάλι. Να έχει πια νοοτροπία κομάντο σε τέτοιες εμπόλεμες εκτός έδρας ζώνες.\nΔεν λύγισε στην Πόλη, δεν λύγισε στο Ζάγκρεμπ, δεν λύγισε ούτε και στο κολασμένο «Καραϊσκάκης» κι ας έφαγε «κρύο» γκολ στο φινάλε του ημιχρόνου, κι ας είχε την πίεση του κόσμου, κι ας έπαιζε με τον «πρωτάρη και ψαρωμένο» Τσουκαλά, κι ας είχε μία πελώρια τρύπα στα αριστερά με ένα Λίνο σαν να μην υπήρχε στο γήπεδο, κι ας μην έκανε ούτε το ένα τρίτο από τις φάσεις που έβγαλε στο 3-0 του Βόλου.\n«Έβγαλε» τη φάση του 1-1 με σαραντάρα μπαλιά του Τσιρίλο (!!!) και πήρε μαζί του αυτό το αποτέλεσμα ακόμα κι αν χρειάστηκε να παίζει στο τέλος με Τσουκαλά, Μπαλάφα, Κουτσιανικούλη που μέχρι πρότινος ζούσαν τέτοια ματς από τον πάγκο ή την τηλεόραση!\nΤο ματς ήταν αυστηρώς αντρικό. Από αυτά που θέλουν άντερα, αίμα που δεν βράζει, ψυχραιμία, αυτοσυγκέντρωση και κλείσιμο αυτιών.\nΟσο οι μεγάλες προσωπικότητες του ΠΑΟΚ (Κοντρέρας, Πάμπλο Γκαρσία, Βιεϊρίνια) παίζουν σε τέτοια ντέρμπι με το μυαλό και την κλάση τους, τόσο περισσότερο ο «Δικέφαλος» θα μπορεί να παίρνει (ή να «κλέβει») αποτελέσματα σε τέτοιες έδρες. Στα νοκ-άουτ ματς ο ΠΑΟΚ έχει πια «χτίσει» χαρακτήρα. Η συνέχεια στην «Τούμπα» εκεί που ο «Δικέφαλος» μπορεί να κάνει ένα «ψύχραιμο» παιχνίδι πρόκρισης, χωρίς να παρασυρθεί από την οχλοβοή (που μάλλον δεν θα υπάρχει), η οποία μερικές φορές γυρνά μπούμερανγκ στον γηπεδούχο...\nΕκείνος ο «παππούς» από την Πορτογαλία που παριστάνει τον προπονητή, θα προλάβει να κάνει παρέλαση τον Μάρτιο;\nΤι ομαδάρα ο φετινός «βάζελος»!!! Πόσο τραγικός μπορείς να είσαι για να σου βάζει 2 γκολ ο Λυμπερόπουλος και να σου κάνει fair-play στο 92ο λεπτό ο Δέλλας, ώστε να μην βγάλει η ομάδα του αντεπίθεση, και γράψει «3» το ταμπλό του Ολυμπιακού Σταδίου;\nΜεγάλος διαγωνισμός από το Dacotieris bet.\nΒρείτε ποιος παρέμεινε στην ομάδα, ενώ είπε πως άμα φύγει ο Κούπερ θα φύγει και αυτός την άλλη μέρα. Ο νικητής θα κερδίσει 750 χιλιάρικα από τράπεζα της κοινότητας «Τrivago» (Ελ Σαρδινέρο), ένα εκατομμύριο μετρητά από τον Μπάγιεβιτς, και διακοπές στη Σκοτία με έξοδα του Παλαθουέλος.\nΚαι τώρα που έφυγε ο «loser» Κούπερ θα προσκυνήσει και η Μάντσεστερ Σίτι το «κάστρο»;\nΌπως καταλαβαίνετε από το πρωτοσέλιδο της εφημερίδας «γαύρος», στην Ελλάδα της απόλυτης «ακμής» και «αξιοκρατίας» ζούμε εποχές που ο «δημοσιογράφος» τιμάει το λειτούργημά του και δεν ενεργεί σαν...χούλιγκαν με πληκτρολόγιο!!!\nΑναρτήθηκε από cooltobeblue στις 10:00


Ξύπνησε από το κώμα και μιλά γαλλικά\nκώμα τροχαίο γαλλικα Μάθιου ΜακΚόναχι φορτηγό ΣΥΓΚΡΟΥΣΗ καράμπολα ποδοσφαιρο Περίεργα\nΟ 25χρονος Ρόρι Κέρτις έπεσε σε κώμα, διάρκειας έξι ημερών, μετά από ένα σοβαρό τροχαίο ατύχημα τον Αύγουστο του 2012. Όταν ξύπνησε από το κώμα ο Ρόρι μιλούσε άπταιστα γαλλικά και πίστευε ότι είναι ο Αμερικανός ηθοποιός, Μάθιου ΜακΚόναχι.\nΤο αυτοκίνητό του έπεσε πάνω σε φορτηγό ενώ είχε προηγηθεί καραμπόλα έξι αυτοκινήτων στην εθνική οδό Μ42 της Βρετανίας εξαιτίας της ολισθηρότητας του οδοστρώματος. Οι πυροσβέστες έδωσαν μάχη για να απεγκλωβίσουν τον 25χρονο. Μετά από 40 λεπτά τα κατάφεραν και ο Ρόρι Κέρτις μεταφέρθηκε αεροπορικώς σε νοσοκομείο. Από τη σφοδρή σύγκρουση υπέστη σοβαρά εγκεφαλικά τραύματα και έσπασε τη λεκάνη του. Οι γιατροί τον έβαλαν σε τεχνητό κώμα, στο οποίο παρέμεινε έξι ημέρες.\nΟ Ρόρι Κέρτις ασχολείται ερασιτεχνικά με το ποδόσφαιρο. Όταν ξύπνησε στο νοσοκομείο «Βασίλισσα Ελισάβετ» του Μπέρμινχαμ, άρχισε να μιλά στις νοσοκόμες σε άπταιστα γαλλικά, ενώ ο ίδιος είχε μόνο βασικές γνώσεις από ό,τι είχε διδαχθεί στο δημοτικό, 12 χρόνια πριν από το ατύχημα. Παράλληλα ήταν πεπεισμένος ότι είναι ο Μάθιου Μακόναχι.\n«Δεν θυμάμαι και πολλά από τότε, αλλά ξέρω ότι μέσα στο κεφάλι μου νόμιζα πως ήμουν ο Μάθιου Μακόναχι», δηλώνει σήμερα στη βρετανική εφημερίδα Daily Mail. «Όταν πήγα στην τουαλέτα και κοίταξα το είδωλό μου στον καθρέπτη, σοκαρίστηκα γιατί δεν έμοιαζα καθόλου με εκείνον, δεν ήξερα τι έβλεπα. Έπειτα, σιγά-σιγά με τον καιρό έγινε ένα κλικ και σκέφτηκα: “αυτός είναι ένας ηθοποιός, τότε εγώ τι είμαι;”.\nΑλλά υπήρχαν στιγμές που ήμουν στο νοσοκομείο και σκεφτόμουν πως ανυπομονούσα να βγω για να γυρίσω ταινίες. Ήμουν πεπεισμένος πως ήμουν αυτός και πως ήμουν τόσο όμορφος όσο εκείνος. Τελικά, ξέρω ότι στην πραγματικότητα ήταν μια σκέψη ελπίδας», προσθέτει.\nΟι γιατροί είχαν διαγνώσει πως έπασχε από πολυεστιακή ενδοκρανιακή αιμορραγία στον εγκέφαλο, που σημαίνει ότι είχαν σκάσει αιμοφόρα αγγεία και σημειωνόταν διαρροή αίματος στον εγκέφαλο του 25χρονου.\nΤελικά, ο Κέρτις πήρε εξιτήριο από το νοσοκομείο τον Νοέμβριο του 2012, νομίζοντας ακόμη ότι είναι ο Μακόναχι και μιλώντας άπταιστα γαλλικά.\nΣήμερα, έχει πειστεί ότι δεν είναι ο Αμερικανός ηθοποιός, αλλά εξακολουθεί να μιλά γαλλικά σαν Γάλλος.


Παιδικά Καρεκλάκια28 Παιδικά κομοδίνα3 Παιδικά Κρεβάτια8 Παιδικά Τραπέζια9 Παιδικά-Εφηβικά9 Παιδικές Βιβλιοθήκες3 Παιδικές Ντουλάπες3 Παιδικές Συρταριέρες3 Παιδικο Γραφείο3\nBLIUMI6 HOMEMARKT56 PAKOWORLD10\nΓραφείο PLAYROOM σε απόχρωση SONAMA. Ένα παιδικό γραφείο θα πρέπει να έχει τους κατάλληλους χώρους, το σωστό ύψος και να είναι μελετημένο για την ηλικία του κάθε παιδιού, έτσι ώστε να παρέχει τους σωστούς χώρους του για βιβλία αλλά και την κατάλληλη επιφάνεια για διάβασμα για κάθε ηλικία. Το γρα..\nΚΑΡΕΚΛΑΚΙ ΠΑΙΔΙΚΟ ΠΡΑΣΙΝΟ ΜΕ ΦΥΣΙΚΟ ΠΟΔΙ HM10189.03\nΠαιδικό καρεκλάκι φαγητού με ξύλινο σκελετό σε καρυδί απόχρωση και ζώνη ασφαλείας, κορυφαίας ποιότητας κατασκευής. Διαστάσεις: 51x50x75 εκ. Ύψος καθίσματος: 50 εκ. Ύψος μπράτσου: 69 εκ. Διαστάσεις καθίσματος εξωτερικές: 33x23 εκ. Διαστάσεις καθίσματος εσωτερικές: 29x24,5 εκ...


Το πρώτο κατάστημα Celia Kritharioti έρχεται στην Αθήνα | Ι LOVE STYLE\nΤο πρώτο κατάστημα Celia Kritharioti έρχεται στην Αθήνα\nΑυτή την Δευτέρα 8 Δεκεμβρίου στο Golden Hall.\nΗ αγαπημένη Ελληνίδα σχεδιάστρια των μεγαλύτερων star του πλανήτη όπως η Jennifer Lopez εγκαινιάζει το πρώτο κατάστημα στην Αθήνα. Ο μαγικός της κόσμος θα είναι πλέον συγκεντρωμένος σε ένα χώρο με τη δική της αισθητική σφραγίδα.\nΗ Σίλια Κριθαριώτη προχωρά στη δημιουργία του πρώτου flaship store 5226: ένας μαγικός κόσμος δημιουργικότητας, όπου συνυπάρχουν η σειρά 5226, η pret a porter σειρά γυναικείων ενδυμάτων της σχεδιάστριας, η παιδική σειρά 5226 Princess αλλά και οι exclusive συλλογές κοσμημάτων, αξεσουάρ και γυαλιών ηλίου.\nΗ Σίλια Κριθαριώτη, από τα τέλη της δεκαετίας του 1980, όταν και ξεκίνησε το μαγικό ταξίδι της στον χώρο της δημιουργίας, κατάφερε να δώσει μια νέα πνοή στην ελληνική μόδα. Αναλαμβάνοντας τον παλαιότερο Οίκο Υψηλής Ραπτικής στην Ελλάδα, ταξίδεψε την ελληνική μόδα στο εξωτερικό, εξέλιξε τη δημιουργικότητά της, εδραίωσε συνεργασίες.\nΤο 2007 λανσάρισε την prêt a porter σειρά 5226: ρούχα αποκλειστικά ραμμένα στην Ελλάδα με την ποιότητα και την υπογραφή Celia Kritharioti.\nΗ χρονιά κλείνει με ένα νέο επιχειρηματικό βήμα: το opening του πρώτου flagship καταστήματος 5226 στον πρώτο όροφο του Golden Hall! Το αρχιτεκτονικό γραφείο Adrianopoulos and Associates αναλαμβάνει τον σχεδιασμό του νέου καταστήματος. Ο μίνιμαλ σχεδιασμός αιχμηρού design αποτελεί τον καλύτερο καμβά προκειμένου κάθε επίσκεψη στο κατάστημα 5226 να αποτελεί συναρπαστική εμπειρία.\nΤα εγκαίνια του καταστήματος 5226 θα πραγματοποιηθεί τη Δευτέρα, 8 Δεκεμβρίου, στις 19:00. Ενα παραμύθι έχει δημιουργηθεί στη βιτρίνα, ένα πάρτι θα αποτελέσει τον καλύτερο τρόπο για να ξεκινήσει η λειτουργία του καταστήματος 5226: ένα νέο σύμπαν δημιουργικότητας βρίσκει τον χώρο του!\nGolden Hall, Κηφισίας 37Α, Μαρούσι, 1ος όροφος


Η Volvo στην τελετή απονομής των βραβείων IFG AWARDS 2016 | Volvo Cars\nPublished 12:00 AM, September 19 2016\nΗ Volvo Car Hellas ήταν χορηγός της λαμπερής τελετής απονομής των IFG Awards, των βραβείων του Ιδρύματος International Foundation for Greece που απονέμονται ανά τρία χρόνια σε διακεκριμένους Έλληνες της διασποράς που με το έργο και τη στάση ζωής τους ενισχύουν την εικόνα της Ελλάδας στο διεθνές στερέωμα. Η εκδήλωση έγινε στο Μουσείο της Ακρόπολης παρουσία πλήθους καλεσμένων από τον πολιτικό, κοινωνικό και καλλιτεχνικό χώρο.\nΤο ίδρυμα IFG – International Foundation for Greece ιδρύθηκε από το Γιώργο και την Ασπασία Λεβέντη, η οποία είναι και Πρόεδρός του. Στόχος του η δημιουργία ενός διεθνούς δικτύου «φιλελλήνων», που έμπρακτα, τόσο με δωρεές όσο και με προσωπική εμπλοκή, ενισχύουν κοινωφελή έργα του ιδρύματος. Τα βραβεία δε, έχουν σκοπό να τιμήσουν Έλληνες εκτός συνόρων, που βρίσκονται εν ζωή, και που όχι μόνο κρατούν άσβεστη την ελληνική τους φλόγα και ταυτότητα αλλά προωθούν με ζέση την ιδέα της Ελλάδας, ο καθένας στο χώρο του.\nΣτην κατηγορία «Γράμματα και Τέχνες», στον διάσημο σκηνοθέτη Κώστα Γαβρά, δημιουργό εκτός άλλων των ταινιών «Ζ» και «Ο αγνοούμενος», βραβευμένο τόσο με Όσκαρ όσο και με το Χρυσό Φοίνικα και τη Χρυσή Άρκτο στα Φεστιβάλ Καννών και Βερολίνου αντίστοιχα.\nΣτην κατηγορία «Επιστήμη», στο Δρα. Παναγιώτη Διαμαντή, μηχανικό, ιατρό, επιχειρηματία και συγγραφέα, εκτός άλλων ιδρυτή του Διεθνούς Πανεπιστημίου του Διαστήματος και των εταιριών Zero Gravity Corporation και Space Adventures.\nΣτην κατηγορία «Επιχειρηματικότητα», στον Ιωάννη Κατσιματίδη, αυτοδημιούργητο δισεκατομμυριούχο που ξεκίνησε από τη Νίσυρο και απασχόλησε έντονα τα διεθνή Μέσα το 2013 όταν ήταν υποψήφιος για τη δημαρχία της Νέας Υόρκης.\nΣτην κατηγορία «Θέατρο και Κινηματογράφος», στην ελληνικής καταγωγής Ρίτα Γουίλσον, γνωστή ηθοποιό και παραγωγό κινηματογραφικών ταινιών του Hollywood, σύζυγο του επίσης γνωστού ηθοποιού Τομ Χάνκς.\nΣτην κατηγορία «ΜΜΕ», στο Γιώργο Στεφανόπουλο, πολύ γνωστό δημοσιογράφο στις Η.Π.Α. και παρουσιαστή για χρόνια του κεντρικού δελτίου ειδήσεων του τηλεοπτικού καναλιού ABC, ο οποίος έπαιξε σημαντικό ρόλο στην εκλογή του Μπιλ Κλίντον στον προεδρικό αξίωμα το 1992.\nΌσοι από τους βραβευθέντες παρέστησαν στην τελετή, μίλησαν με υπερηφάνεια και συγκίνηση για την Ελλάδα, «την πατρίδα της καρδιάς τους», τη χώρα που τους εμπνέει και τους καθοδηγεί με το πνεύμα και τις αξίες της. Δεν παρέλειψαν μάλιστα όλοι ανεξαιρέτως να αναφερθούν στη σημειολογία του χώρου απονομής των βραβείων, στους πρόποδες της Ακρόπολης, κάτι που όπως τόνισαν αυξάνει σε μεγάλο βαθμό τη συγκίνηση και τιμή που ένιωσαν.\nΣτην είσοδο του Νέου Μουσείου της Ακρόπολης είχε τοποθετηθεί ένα Volvo XC90, το οποίο ήταν και το αποκλειστικό όχημα για τις άνετες και ασφαλείς μετακινήσεις όλων των υψηλών προσκεκλημένων.\nΤα βραβεία για την εφετινή τελετή ήταν δημιουργία της Έλενας Σύρακα, το λογότυπο του Ιδρύματος υπογράφει ο γνωστός γλύπτης Κώστας Βαρώτσος, ενώ τον ύμνο του Ιδρύματος έχει συνθέσει ο Βαγγέλης Παπαθανασίου. Την εκδήλωση συντόνισε ο διακεκριμένος δημοσιογράφος και συγγραφέας Γιώργος Αρχιμανδρίτης.


Βλάσσης Βασίλης - corfucommunists.gr\nΤην περίοδο της Κατοχής τάχθηκε με το ΕΑΜ και με το Κομμουνιστικό Κόμμα Ελλάδας, στο οποίο παρέμεινε πιστός μέχρι την τελευταία του πνοή.\nΑν και είχε υπηρετήσει τη στρατιωτική του θητεία και βρέθηκε στο Μέτωπο με την κήρυξη του πολέμου το 1940, το 1947 στάλθηκε επιστρατευμένος στο κολαστήριο της Μακρονήσου, λόγω των ιδεών του και της δράσης του στο πλευρό του ΕΑΜ και του ΚΚΕ στο νησί.\nΣτάθηκε δίπλα στον επίσης κομμουνιστή αδελφό του Θανάση το 1949, όταν τον καταδίκασαν σε θάνατο και τον εκτέλεσαν, καταγγέλοντας το βάρβαρο, αντιδραστικό μεταπολεμικό καθεστώς και τον βιασμό της θέλησης, των ελευθεριών και των οραμάτων του λαού.\nΠαρά τις επαγγελματικές και άλλες διώξεις που αντιμετώπισε, υποστήριξε δυναμικά στη συνέχεια την ΕΔΑ και μετά τη μεταπολίτευση του 1974 το ΚΚΕ. Ήταν καφεπώλης στο Ποτάμι, δίπλα στη γέφυρα του ποταμιού που διασχίζει την περιοχή.\nΠιστός μέχρι τέλους στην Κόκκινη Σημαία, ο Βασίλης Βλάσσης πέθανε στη Λευκίμμη, σε ηλικία 84 ετών, τις 20 Σεπτεμβρίου 2002.\nΤελευταία τροποποίηση στις Τρίτη, 17 Δεκεμβρίου 2019 18:13


εδώ Βερολίνο: η ιστορία θα δείξει\nPosted by stratos at 1:45 PM\nΕίναι αλήθεια πως η νέα τεχνολογίες δεν βοήθησαν τους ανεξάρτητους δημιουργούς στο βαθμό που ίσως πολλοί περίμεναναμε.\nΌμως το πρόβλημα βρίσκεται στα "μέσα", ή μήπως το μεγαλύτερο πρόβλημα είναι το να βρει μια ανεξάρτητη ταινία το δρόμο της προς το κοινό;\nΔυστυχώς γίνεται όλο και πιο δύσκολος αυτός ο δρόμος προς τις αίθουσες, ή έστω προς την μικρή οθόνη.\nΝαι ξέρω, υπάρχει και το διαδίκτυο, αλλά μπορεί να συγκριθεί με τη μαγεία της μεγάλης οθόνης;\nτο πρόβλημα της διανομής βρίσκεται στον ολιγοπωλιακό έλεγχο της κινηματογραφικής αγοράς. το ίδιο συμβαίνει με τη γενικότερη ψηφιο-παγκοσμιοποιημένη οικονομία, όπου αντί υποτίθεται να "δημοκρατικοποιείται" ο πλούτος συγκεντρώνεται στα χέρια λίγων.\nκάτι ανάλογο φοβάμαι θα συμβεί και με τη "μαζική δημοκρατία" του διαδικτύου, όπου αντί να "ανθίσουν πολλά λουλούδια" θα τα κάνουν μπουκέτα οι μεγαλοκηπουροί.\nόλα αυτά είναι μοιραία συνέπεια της επικράτησης του ποσοτικού πάνω στο ποιοτικό (και ποιητικό).


«Αρόδο» για μήνες 16 τάνκερ με πετρέλαιο Βενεζουέλας | Η ΚΑΘΗΜΕΡΙΝΗ\n«Αρόδο» για μήνες 16 τάνκερ με πετρέλαιο Βενεζουέλας\nΤον Ιούνιο οι ΗΠΑ έβαλαν σε «μαύρη» λίστα τα πλοία και τους εμπόρους που συνεργάζονται με την κρατική πετρελαϊκή εταιρεία της Βενεζουέλας, PDVSA, και με άλλους πετρελαϊκούς φορείς της χώρας.\n25 Ιουνίου, 2020 25.06.2020 • 21:30\nΕγκλωβισμένα στη θάλασσα βρίσκονται τουλάχιστον 16 τάνκερ που μεταφέρουν αργό πετρέλαιο της Βενεζουέλας. Ο όγκος πετρελαίου που μεταφέρουν ισοδυναμεί με παραγωγή περίπου δύο μηνών της λατινοαμερικανικής χώρας. Τα διυλιστήρια σε όλο τον κόσμο αρνούνται να παραλάβουν το πετρέλαιο, καθώς φοβούνται πως θα υποστούν κυρώσεις από τις ΗΠΑ, σύμφωνα με πηγές και σχετικά έγγραφα που επικαλείται το Reuters.\nH Ουάσιγκτον σφίγγει τον κλοιό γύρω από τη Βενεζουέλα, προκειμένου να περιορίσει τις εξαγωγές πετρελαίου και να στερήσει από την κυβέρνηση του Νικολάς Μαδούρο τη βασική πηγή των εσόδων της. Οι εξαγωγές πετρελαίου της Βενεζουέλας βρίσκονται στα χαμηλότερα επίπεδα των τελευταίων 70 ετών και έχουν οδηγήσει στην κατάρρευση της οικονομίας. Τον Ιούνιο οι ΗΠΑ έβαλαν σε «μαύρη λίστα» τα πλοία και τους εμπόρους που συνεργάζονται με την κρατική πετρελαϊκή εταιρεία της Βενεζουέλας, PDVSA, και με άλλους πετρελαϊκούς φορείς της χώρας.\nΣύμφωνα με το Reuters, τα 16 δεξαμενόπλοια μεταφέρουν 18,1 εκατομμύρια βαρέλια και πλέουν χωρίς συγκεκριμένο προορισμό σε ολόκληρο τον κόσμο. Μάλιστα, ορισμένα από αυτά τα πλοία βρίσκονται στη θάλασσα εδώ και έξι μήνες, προσπαθώντας να βρουν ενδιαφερόμενους αγοραστές. Υπό φυσιολογικές συνθήκες, τα βαρέλια πρώτα πωλούνται και στη συνέχεια φορτώνονται στα τάνκερ. Διαφορετικά, εάν δεν υπάρχει συγκεκριμένος αγοραστής, πωλούνται συνήθως σε χαμηλότερες τιμές. Κάθε τάνκερ επιβαρύνεται με υψηλούς τόκους υπερημερίας για κάθε ημέρα καθυστέρησης στο ξεφόρτωμα. Το κόστος για τα πλοία που μεταφέρουν πετρέλαιο της Βενεζουέλας είναι τουλάχιστον 30.000 δολάρια ημερησίως, αναφέρει πηγή του κλάδου της ναυτιλίας, την οποία επικαλείται το Reuters.\nΑνοικτά της Μαλαισίας\nΣύμφωνα με τα στοιχεία που συγκέντρωσε το πρακτορείο, μεταξύ των εν λόγω πλοίων βρίσκεται και ένα το οποίο φέρει τη σημαία του Παναμά και διαχειριστής του είναι ελληνική εταιρεία. Το πλοίο έφυγε τον Απρίλιο με προορισμό την Τουρκία, παρότι η PDVSA δεν είχε ανακοινώσει συγκεκριμένο ναυλωτή.\nΤο πλοίο εισήλθε στη Μεσόγειο, αλλά αναγκάστηκε να γυρίσει πίσω μέσω των στενών του Γιβραλτάρ και να πλεύσει γύρω από τις αφρικανικές ακτές. Εκτός αυτού, έξι από τα πλοία που έχουν αγκυροβολήσει ανοικτά της Μαλαισίας είναι επίσης ελληνικών συμφερόντων. Τα συγκεκριμένα πλοία περιμένουν εδώ και περίπου τέσσερις μήνες, χωρίς να έχουν ξεφορτώσει ακόμα. Σύμφωνα με το Reuters, τα περισσότερα από τα υπόλοιπα τάνκερ είχαν ως τελικό προορισμό τη Μαλαισία, τη Σιγκαπούρη, την Ινδονησία ή το Τόγκο και εξακολουθούν να πλέουν χωρίς συγκεκριμένο ναυλωτή.\nΑξίζει να σημειωθεί ότι πριν από λίγες ημέρες ο πρόεδρος της Ενωσης Ελλήνων Εφοπλιστών Θεόδωρος Βενιάμης, ύστερα από συνάντηση που είχε με τον Αμερικανό πρέσβη στην Ελλάδα Τζέφρεϊ Πάιατ, σχολίασε πως η ένωση είναι προσηλωμένη στην τήρηση των περιοριστικών μέτρων των ΗΠΑ και θα συνεχίσει να συνιστά στα μέλη της να απόσχουν από επιχειρηματικές δραστηριότητες με τη Βενεζουέλα, έως ότου υπάρξει αλλαγή των συνθηκών.\nΕξαγορά της Europcar εξετάζει η Volkswagen\nΣύμπνοια στην ΕΚΤ για τις αγορές ομολόγων ως βέλτιστο εργαλείο ανάκαμψης\nΠροσφυγή Ryanair κατά Κομισιόν για το σχέδιο διάσωσης της Lufthansa\nΒαθύτερη διεθνή ύφεση στο 4,9% προβλέπει πλέον το ΔΝΤ


Cardo Packtalk Edge | Page 2 | ADVride.gr\nΗμερομηνία δημιουργίας 17 Απριλίου 2022\nΝα προσθέσω ότι ακόμα και η slim που έχω τοποθετημένη σε ένα RPHA70 προσθέτει θόρυβο... και μάλιστα αρκετό και ανάλογο με τα χιλιόμετρα μας.... ακόμα και με touring ζελατίνα + φρυδάκι. Για αυτό και οι ωτοασπίδες είναι σταθερή αξία.\nΠροσθέτει θόρυβο εννοείς η μονάδα που εξέχει;\nΑκριβώς αυτό..!!! πολύ σωστά. Ακόμα και χαμηλού προφίλ που είναι η slim προσθέτει αρκετό αεροδυναμικό θόρυβο.\nΕγώ έχω βάλει την srl2 της sena που δίνεται για τα Shoei GT air 2 (και κάποια άλλα μοντέλα συμβατά) επίτηδες μιας και ενσωματώνεται πλήρως στο κράνος, χωρίς να εξέχει τίποτα. Δεν παρατήρησα καμία αύξηση στον θόρυβο του κράνους!\nΜίλαγα κανονικά στο τηλέφωνο και με άκουγαν πεντακάθαρα στα 130χλμ/ω (τσεκαρισμένο σε 2 κλήσεις). Ο ήχος δεν είναι σίγουρα hi-fi αλλά δεν είδα καμιά τρομερή διάφορα συγκρινόμενος με αυτόν από ενσύρματα ακουστικά στο κινητό. Άκουγα ευχάριστα μουσική χρησιμοποιώντας και ωτασπίδες.\nΤο μόνο που θα ήθελα (από αυτά που διαβάζω σε πιο ακριβές ενδοεπικοινωνίες) θα ήταν φωνητικές εντολές, η υπάρχουσα έχει αλλά πολύ βασικές. Μικρό το κακό βέβαια και με λίγο συνήθεια θα μάθω τα κουμπιά για την χρήση όλων των δυνατοτήτων της συσκευής.\nΑντίστοιχα, πήρα και την hjc smart για την σύζυγό λόγω του ότι επίσης ενσωματώνεται (σε μικρότερο βαθμό βέβαια από την srl2) στο κράνος ενώ είναι και κατασκευής sena (και άρα θεωρώ ότι δεν θα υπάρχουν προβλήματα στην συνδεσιμότητα μεταξύ των δύο). Δεν έχει δοκιμαστεί ακόμα όμως.\nΤελευταία επεξεργασία: 18 Απριλίου 2022\nReactions: tc-drift, Gus, mitsosdom and 2 others\n1-2 συμβουλές για τη χρήση ενδοεπικοινωνίας\n-κάντε συνήθεια την χρήση ειδικής ωτοασπίδας alpine motosafe pro ή race.\nΘα σας δώσει εξαιρετική άνεση στο ταξίδι και θα σας γλυτώσει από βλάβη στην ακοή που είναι δεδομένη ακόμη και με τα πιο ήσυχα κράνη της αγοράς με την πάροδο του χρόνου (παθών).\nΗ ενδοεπικοινωνία όταν τη χρησιμοποιούμε στο τέρμα ένταση επίσης μπορεί να προκαλέσει βλάβη στην ακοή (οπότε η ωτοασπίδα προστατεύει και εδώ). Όταν ανεβάζουμε χιλιόμετρα αναγκαστικά ανεβάζουμε και την ένταση . Με την χρήση της ωτοασπίδας γλυτώνουμε το σφύριγμα του αέρα και ακούμε πιο καθαρά την ενδοεπικοινωνία και οτιδήποτε άλλο πρέπει να ακούμε\nΊσως τα καλύτερα χρήματα που μπορούμε να δώσουμε σαν μοτοσυκλετιστές (με ελάχιστα χρήματα κερδίζουμε πολλά και σημαντικά).\n-στο χρόνο ομιλίας τη μεγαλύτερη αυτονομία τη βρίσκουμε στην interphone, όπως επίσης και πολύ λίγο χρόνο για φόρτιση (στο 20λεπτο είναι οκ)\n-σε γενικές γραμμές με όλες τις επώνυμες εταιρείες η ποιότητα είναι δεδομένη θεωρώ και μπορείς να μιλάς και να ακούς ακόμη και με ταχύτητες 120-150-170χλμ και τις περισσότερες φορές ο συνομιλητής στο τηλέφωνο δεν πιστεύει πως είσαι πάνω στη μηχανή και οδηγείς.\nΑυτά τα ολίγα , ελπίζω να βοηθήσουν\nκαλό Πάσχα σε όλους και καλές βόλτες!!\nReactions: Adventurous, Iliasp, takis652 and 20 others\nΛίγο άσχετο με το θέμα, αλλά μια γρήγορη παρατήρηση αν μου επιτρέπεις. Το PS4 έχει πιάσει πολύ σκόνη μέσα και θα σου ανεβάζει θερμοκρασία, ειδικά τώρα που πλησιάζει καλοκαίρι. Αν έχει λήξει η εγγύηση βρες οδηγίες στο σωλήνα πως να ανοίξεις το καπάκι και να το φυσήξεις να καθαρίσει. Αν πιάνουν τα χέρια σου μπορείς να φτάσεις μέχρι μέσα και να βάλεις φρέσκια θερμοαγώγιμη πάστα σε επεξεργαστή και κάρτα γραφικών. Δεν θα καταλαβαίνεις ότι είναι αναμένο...\nReactions: giamar, Aldebaran, amyroukai and 1 other person\nΑυτό με τα βιντεάκια του σωλήνα που όλοι ανοίγουν τα πάντα χωρίς να ασχολούνται με esd προστασία πάντως κάνει περισσότερο κακό παρά καλό.\nReactions: amyroukai, sothrhs and lospsi\nΕδώ παίζουν ρόλο πρωτίστως άλλοι παράγοντες, όπως τι κράνος έχεις και τι θόρυβο σου δίνει στο κράνος η αεροδυναμική της μοτό.\nΗ κινεζική που είχα παλιότερα μια χαρά ακουγόταν με 140 και τη ζελατίνα τέρμα πάνω + φρυδακι στο Tracer.\nΜε το 990 άστο....100 και πολλά είναι...\nΤα μαρτυράει μόνος του.... εγώ δεν τον πιέζω.\nReactions: Jeronimo, konkost, onroad and 1 other person\nΔεν αρνήθηκε κανεις ότι τα 950/990 είναι θορυβώδη στο ταξίδι ωρε Στεφ...\nΌντως, χρησιμοποίησα (επίσης για πρώτη φορά) τις alpine και ήταν μια χαρά. Δυστυχώς οι εμβοές έχουν εμφανιστεί εδώ και καιρό σε μένα, παρόλο που χρησιμοποιώ ωτασπίδες στα ταξίδα (δεν βάζω στις αστικές μετακινήσεις όμως, δουλεύω και σε θορυβώδες περιβάλλον)...\nΣχετικά με τον χρόνο χρήσης, δεν αντιμετώπισα κανένα θέμα στην ημερήσια εκδρομή μου ούτε άναψε κάποιο προειδοποιητικό λαμπάκι για την μπαταρία, την έκλεινα βέβαια στις μεγάλες στάσεις αλλά συνολικά λειτουργούσε 6-7ωρ με μουσική και 2-3 κλήσεις (μισή ώρα συνολικά).\nΑκριβώς αυτή την εικόνα είχαν οι συνομιλητές μου στις κλήσεις, δεν το πίστευαν ότι οδηγούσα μοτοσυκλέτα!\nΘα το κοιτάξω, γενικά πιάνουν τα χέρια μου στα pc. Μέχρι στιγμής δεν μου έχει παραπονεθεί για κάποια δυσλειτουργία ο μικρός αλλά (προσπαθώ) να τον κοντρολάρω στην ώρα χρήσης...\nΓια να τα λέμε και αυτά, επειδή ο συνονόματος είναι πορτοκαλί φανμπόι αλλά εγώ όχι, το 950/990 με ένα καλό στριτ κράνος (και ωτοασπιδες σε κάθε εκτός τοιχών μετακίνηση από χρόνια με όλες τις μοτοσυκλέτες, συχνά και σε αστικές μετακινήσεις), δεν είναι από τις χειρότερες μοτοσικλέτες στον τομέα, μάλλον καλύτερο από το τυπικό στριτ μηχανάκι.\nΟ θόρυβος είναι γνωστό ότι εξαρτάται από τον αναβάτη κυρίως, έχω διαπιστώσει διαφορά ακόμα και αλλάζοντας μπουφάν, οπότε μικρή αξία έχει η κριτική εκτός αν βρεθεί κάποιος με όλο τον εξοπλισμό και σωματότυπο ίδιο.\nΟι alpine είναι πολύ καλές όντως, η γενιά που πήρα στην πρώτη καραντίνα έχει καλύτερα φίλτρα από τις παλιότερες που δεν θυμάμαι να είχαν "κεραία" για ευκολία στο βγάλσιμο. Την ίδια δουλειά (και καλύτερη, αν η μηχανή βγάζει πολύ θόρυβο) θα κάνει κάποιος με τις φτηνές "αφρού" μιας χρήσης και με σιλικόνη/πλαστελίνη οι οποίες όμως βρωμιζουν από τα χέρια.\nΚορυφαία λύση είναι φτιαγμένη στα μέτρα του κάθε ενός ωτοασπιδα με καλούπι, στις εκθέσεις της Αγγλίας είχε κάμποσα μαγαζιά, με ενσωματωμένο ηχείο ή απλές.\nΜια γρήγορη απάντηση μπορείς να δεις στο παρακάτω βίντεο :\nΜια πιο μεγάλη απάντηση σε αυτό το βίντεο :\nReactions: konkost and Aldebaran\nΓια να τα λέω κι εγώ όλα!\nΌταν είχα παραγγείλει το TDM900 (σε περίεργο χρώμα) περίμενα πολύ καιρό σε μια εποχή που δε περίμενες μοτοσυκλέτες, πόσο μάλλον τα TDM που πουλούσαν περισσότερο από τα παπιά το 2005. Για να με καλμάρουν μου είχαν δώσει ένα 950 adv για 20 μέρες. Μέχρι τότε ήταν ότι καλύτερο έχω οδηγήσει αλλά οι εμπειρίες μου περιοριζόντουσαν στο κόσμο των on/off.\nΤελευταία επεξεργασία: 21 Απριλίου 2022\nReactions: akis92 and amyroukai\n.Μέχρι τότε ήταν ότι καλύτερο έχω οδηγήσει ........\nΔεν μας τα λες όλα τελικα!!!!!\nΚαι μέχρι σήμερα, είναι ότι καλύτερο έχεις οδηγήσει!!!!\nReactions: onroad, Gus, thenos and 1 other person\nReactions: sek, giamar, XR Maniac and 4 others\n700 η διπλη.\nΝέο Cardo PackTalk EDGE Duo MESH 2\nΝέο PackTalk EDGE με Bluetooth 5.2 και MESH δεύτερης γενιάς, συμβατό με όλα τα συστήματα TFT, μαγνητική υποστήριξη για την τοποθέτηση της μονάδας ελέγχου, ηχεία JBL διάμετρος 40mm πάχος 10mm σε συνδυασμό με τρία νέα προφίλ ήχου, μελετημένα απευθείας από την JBL για το σύστημα PackTalk Edge. Η...\n700 για να μου ζαλίζουν τ @@ ?????\nΟύτε να μου δώσουν και 1400\nReactions: Kardabix, Gus, kon/nos and 4 others\nΗ αγάπη ξεχειλίζει στο φόρουμ.\nReactions: Gus, thenos, kon/nos and 5 others\nLove is in the .....ear\nReactions: Gus, STF, Aldebaran and 3 others\nΕπιτέλους ήρθε !!!\nΝα δούμε τι ψάρια πιάνει τώρα.\nReactions: stefos, Gus, sek and 9 others


Η Benchmark προσθέτει το χαρτοφυλάκιο The Kartrite Resort & Indoor Waterpark\nΑρχική » Ειδήσεις ξενοδοχείων & θερέτρου » Η Benchmark προσθέτει το χαρτοφυλάκιο The Kartrite Resort & Indoor Waterpark\nΗ εταιρεία φιλοξενίας Benchmark πρόσθεσε το The Kartrite Resort & Indoor Waterpark στο εμπορικό χαρτοφυλάκιο της Benchmark Resorts & Hotels.\nΗ εταιρεία φιλοξενίας συγκριτικής αξιολόγησης έχει προσθέσει The Kartrite Resort & Indoor Waterpark στο χαρτοφυλάκιο μάρκας Benchmark Resorts & Hotels.\nΤο Kartrite Resort and Indoor Waterpark αναμένει να δημιουργήσει 500 μόνιμες θέσεις εργασίας και έως και 250 εργασίες κατασκευής. Βρίσκεται λιγότερο από δύο ώρες από τη Νέα Υόρκη, το Βόρειο Νιου Τζέρσεϋ, την Πενσυλβάνια και το Κονέκτικατ, το νέο έργο θα προσελκύσει άτομα που αναζητούν περιπέτειες και οικογένειες από τη μεγαλύτερη μητροπολιτική περιοχή της Νέας Υόρκης και όχι μόνο.\nΒρίσκεται στο Monticello, στα βουνά Catskill της Νέας Υόρκης, το νέο κατάλυμα θα ανοίξει τον Μάρτιο του 2019 σε 1,600 δασικά στρέμματα, τον ιστότοπο του συγκροτήματος ψυχαγωγίας Resorts World Catskills. Το νέο πολυτελές ξενοδοχείο περιλαμβάνει ένα υπερσύγχρονο, υδάτινο πάρκο 324 στρεμμάτων με δραστηριότητες και ανέσεις που προορίζονται για οικογενειακή διασκέδαση. Το ξενοδοχείο και το εσωτερικό υδάτινο πάρκο θα διαθέτουν επίσης πολλές επιλογές για φαγητό, ένα χαλαρωτικό σπα, ένα γήπεδο σχοινιών και μια ψυχαγωγική στοά. Οι επισκέπτες θα έχουν πρόσβαση σε παιχνίδια αιχμής στο Resorts World Catskills και μπορούν να παίξουν στο παγκοσμίου φήμης γήπεδο γκολφ Monster. Τα καταλύματα θα περιλαμβάνουν XNUMX πολυτελείς σουίτες.\n«Είμαστε πολύ ενθουσιασμένοι που συμμετέχουμε σε αυτό το εξαιρετικά καινοτόμο έργο», λέει αναφοράς Διευθύνων Σύμβουλος Alex Cabañas. «Το Kartrite έχει επαναπροσδιορίσει πλήρως την ιδέα ενός τέλειου προορισμού για οικογενειακές διακοπές. Αυτό θα είναι ένα θέρετρο για όλες τις εποχές, χρησιμοποιώντας την πιο σύγχρονη τεχνολογία για να παρέχει μια ασφαλή, συναρπαστική εμπειρία για κάθε επισκέπτη, ανεξαρτήτως ηλικίας. "\nΤο ακίνητο θα είναι μέρος της πανεπιστημιούπολης του Resorts World Catskills, η οποία αποτελείται από τέσσερα βασικά στοιχεία, συμπεριλαμβανομένου ενός καζίνο 100,000 τετραγωνικών ποδιών με περισσότερα από 150 τραπέζια ζωντανών παιχνιδιών, 2,150 υπερσύγχρονα κουλοχέρηδες, αίθουσα πόκερ και ιδιωτικά σαλόνια τυχερού παιχνιδιού.\nΗ βραβευμένη εταιρεία σχεδιασμού / κατασκευής υδάτινου πάρκου, Aquatic Development Group (ADG), έχει σχεδιάσει και κατασκευάζει το εσωτερικό υδάτινο πάρκο στο The Kartrite. Η ADG έχει παράσχει σχεδιασμό, σχεδιασμό και κατασκευή περισσότερων εσωτερικών και εξωτερικών ξενοδοχείων και θέρετρων υδάτινων πάρκων από οποιαδήποτε άλλη εταιρεία στον κλάδο των υδάτων, συμπεριλαμβανομένου του Aquatopia στο Camelback Resort στο Poconos στο οποίο το Kartrite διαμορφώθηκε μετά, και πιο πρόσφατα, το ξενοδοχείο & εσωτερικό θέρετρο υδάτινων πάρκων στο Gaylord Opryland στο Νάσβιλ.\nΕμπνευσμένο από την αρχιτεκτονική των εσωτερικών υδάτινων πάρκων στην Ευρώπη, η ADG σχεδίασε το The Kartrite με ανεμπόδιστη κατασκευή χωρίς στήλες που διαθέτει ένα διαφανές σύστημα στέγης Texlon® σε σχήμα βαρελιού που θα κολυμπήσει τους επισκέπτες στο φυσικό φως του ήλιου και θα παρέχει τις ιδανικές συνθήκες για έναν καταπράσινο τοπίο όλο το χρόνο. Το ενεργειακά αποδοτικό, φιλικό προς το περιβάλλον υλικό επιτρέπει επίσης το φυσικό μαύρισμα χωρίς έκθεση στις βλαβερές συνέπειες των ακτίνων UV, προστατεύοντας τα παιδιά και τους γονείς. Με θερμοκρασία όλο το χρόνο 84 βαθμούς Φαρενάιτ, το Kartrite θα προσφέρει την ατμόσφαιρα μιας απόδραση στο νησί, ανεξάρτητα από τον καιρό.\nΤο Kartrite Resort and Indoor Waterpark θα διαθέτει πολλά συναρπαστικά θαλάσσια αξιοθέατα, όπως νεροτσουλήθρες, προσομοιωτή surf FlowRider®, τεμπέλης ποτάμι, παιδική πισίνα και μια δομή παιχνιδιού πολλαπλών επιπέδων με τσουλήθρες. Οι επισκέπτες θα μπορούν επίσης να αποσυρθούν στη δική τους προσωπική όαση με μια πολυτελή ενοικίαση καμπάνας ή να ανεφοδιάσουν με καύσιμα στο μπαρ και τη σχάρα του εσωτερικού υδάτινου πάρκου.\nΗ νέα ιδιοκτησία θα αγκαλιάσει την ομορφιά και την ιστορική φύση της περιοχής Catskills, ενώ θέτει νέα πρότυπα στην αρχιτεκτονική και την εσωτερική διακόσμηση που ενισχύουν την εμπειρία των επισκεπτών τόσο για γονείς όσο και για παιδιά. Η διακόσμηση είναι σαφώς αναιδής, με ένα έντονο χρώμα καμβά και κομψά έπιπλα συνυπάρχουν αρμονικά με γοητευτικές ιδιότροπες πινελιές που σίγουρα θα προκαλέσουν χαμόγελα και συνομιλία.\nΗ ExpressJet Airlines εξαγοράστηκε από την ManaAir\nΤο Sheraton Petaling Jaya Hotel διορίζει νέο διευθυντή πωλήσεων και μάρκετινγκ


Ο… κατοστάρης Γουόκερ έδωσε το «τρίποντο» στη Μάντσεστερ Σίτι! | Goal News Cy\nGOALΟ… κατοστάρης Γουόκερ έδωσε το «τρίποντο» στη Μάντσεστερ Σίτι!\nΟ… κατοστάρης Γουόκερ έδωσε το «τρίποντο» στη Μάντσεστερ Σίτι!\nΜε τον Κάιλ Γουόκερ να φτάνει τις 100 εμφανίσεις στην Premier League με τη φανέλα της Μάντσεστερ Σίτι, συνδυάζοντας τις με γκολ μάλιστα, οι «πολίτες» νίκησαν με 1-0 τη Σέφιλντ Γιουνάιτεντ, για την 7η αγωνιστική του πρωταθλήματος. Ο Άγγλος δεξιός μπακ, που ξεκίνησε την καριέρα του από τις ακαδημίες των «λεπίδων», «χτύπησε» λίγο πριν το ημίωρο, με πολύ ωραίο μακρινό σουτ, το έκτο του εκτός περιοχής από τα οκτώ συνολικά που έχει πετύχει!\nΉταν ένα γκολ που δικαιούταν η Μάντσεστερ Σίτι, καθώς κυριάρχησε στο πρώτο ημίχρονο, ενώ θα μπορούσε να είχε πετύχει κι άλλο ένα τουλάχιστον τέρμα, αλλά ο Άαρον Ράμσντεϊλ απέκρουσε την κεφαλιά του Φεράν Τόρες…\nΟ γκολκίπερ της Σέφιλντ τα κατάφερε εξίσου καλά και στην επανάληψη, όταν έκανε μια εντυπωσιακή βουτιά για να διώξει την απευθείας εκτέλεση του Ριάντ Μαχρέζ. Από εκεί και μετά, οι φιλοξενούμενοι δεν κατάφεραν να ξαναγίνουν απειλητικοί και να βρουν το δεύτερο τέρμα που θα «σκότωνε» το ματς, ενώ οι γηπεδούχοι έφτασαν κοντά στην ισοφάριση με το σουτ του Τζον Λούντστραμ να περνάει ελάχιστα άουτ.\nΑυτό ήταν όσο πιο κοντά στο 1-1 έφτασε η Σέφιλντ, που παρέμεινε χωρίς «τρίποντο» και έναν πόντο, με την Σίτι να παίρνει την τρίτη νίκη της στο πρωτάθλημα και να ανεβαίνει στο… επάνω μισό του βαθμολογικού πίνακα.\nΓουλβς-Κρίσταλ Πάλας 2-0 (18 Νούρι, 27’ Ποντένσε)\nΣέφιλντ Γιουνάιτεντ-Μάντσεστερ Σίτι 0-1 (28′ Γουόκερ)\nΛίβερπουλ-Γουέστ Χαμ (19:30)\nΆστον Βίλα-Σαουθάμπτον (14:00)\nΜαν. Γιουνάιτεντ-Άρσεναλ (18:30)\nΦούλαμ-Γουέστ Μπρομ (19:30)\nΈβερτον-Μάντσεστερ Γιουνάτειντ (14:30)\nΚρίσταλ Πάλας-Λιντς (17:00)\nΓουέστ Μπρομ-Τότεναμ (17:00)\nΓουέστ Χαμ-Φούλαμ (17:00)\nΤσέλσι-Σέφιλντ Γιουνάιτεντ (19:30)\nΜάντσεστερ Σίτι-Λίβερπουλ (18:30)


Φωτιά σε σκάφος με αλλοδαπούς στη Μονεμβασιά - Dikaiologitika | Ειδήσεις\nΦωτιά σε σκάφος με αλλοδαπούς στη Μονεμβασιά\nΕνημερώθηκε, πρωινές ώρες σήμερα, η Λιμενική Αρχή Μονεμβασιάς, για εκδήλωση πυρκαγιάς στο Ι/Φ σκάφος “ΟΤΟ 2” Ν.Π. 6383, με δύο αλλοδαπούς επιβαίνοντες, στη θαλάσσια περιοχή της ημιτελούς μαρίνας Μονεμβασιάς.\nΆμεσα στο σημείο, μετέβη περιπολικό σκάφος Λ.Σ-ΕΛ.ΑΚΤ. και από ξηράς περιπολικό όχημα Λ.Σ-ΕΛ.ΑΚΤ. ενώ με τη συνδρομή της Πυροσβεστικής Υπηρεσίας, πραγματοποιήθηκε κατάσβεση της πυρκαγιάς. Οι δύο επιβαίνοντες του σκάφους, επιβιβάστηκαν στο Ι/Φ “PRINCE FOLEGANDROS” Ν.Π. 11363, ενώ αρνήθηκαν τη διακομιδή τους στο Κέντρο Υγείας “ΜΟΛΑΩΝ”.\nΤο περιπολικό σκάφος Λ.Σ-ΕΛ.ΑΚΤ. με τη συνδρομή του Δημοτικού Λιμενικού Ταμείο Μονεμβασιάς καθώς και των Α/Κ “ΣΟΦΙΑ” Λ.Μ. 444 και “ΑΓΙΟΣ ΦΩΚΑΣ” Σ.Μ. 16, προέβησαν στη ρίψη πλωτού φράγματος και έγινε προληπτική χρήση απορροφητικών υλικών, προς αποφυγή τυχόν θαλάσσιας ρύπανσης.\nΑπό το Α' Λιμενικό Τμήμα Μονεμβασιάς του Λιμεναρχείου Νεάπολης Βοιών, που διενεργεί την προανάκριση, απαγορεύτηκε ο απόπλους του “ΟΤΟ 2”.


Έλενα Ακρίτα: Έκκληση να ανοίξουν στόματα για το Αρσάκειο\niEidiseis Πέμπτη, 25 Φεβρουαρίου 2021 - 16:42\n«Έκκληση στους ανθρώπους που γνωρίζουν ακόμη και για την περίοδο στο Αρσάκειο» απηύθυνε η γνωστή δημοσιογράφος και συγγραφέας Έλενα Ακρίτα, η οποία μίλησε για το φλέγον θέμα των ημερών.\nΣτην εκπομπή «Ευτυχείτε» μίλησε το πρωί της Πέμπτης η Έλενα Ακρίτα, η οποία τοποθετήθηκε σχετικά με τις εξελίξεις γύρω από την υπόθεση του γνωστού σκηνοθέτη - ηθοποιού, η οποία έχει πάρει τον δρόμο της Δικαιοσύνης, ενώ προέβη και σε μία έκκληση να μιλήσουν άνθρωποι των Αρσακείων Σχολείων, τα οποία συσχέτισε με το θέμα αυτό, που κυριαρχεί στην επικαιρότητα.\nΑρχικά, η δημοσιογράφος σχολίασε το περιστατικό κατά το οποίο ο Αλέξης Κούγιας, συνήγορος υπεράσπισης του καλλιτέχη που κατηγορείται για σεξουαλικά αδικήματα, έκλεισε το τηλέφωνο σε επικοινωνία που είχε με την παρουσιάστρια της ίδιας εκπομπής, Κατερίνας Καινούργιου, μία ημέρα πριν, λέγοντας πως «ο λόγος που σας το έκλεισε δεν είναι γιατί θύμωσε, αλλά γιατί πραγματικά δεν θα μπορούσε να απαντήσει» σε ερώτηση που του έγινε.\nΠρόσθεσε, δε, πως η τακτική που ακολουθεί ο δικηγόρος, το «να στοχοποιεί τα θύματα και όλους εμάς από χθες που δηλώνουμε "επαγγελματίες ομοφυλόφιλοι", δεν πιστεύω ότι θα το πετύχει».\nΣε σχέση με τις δικαστικές εξελίξεις η κ. Ακρίτα εκτίμησε πως «ενδεχομένως να υπάρχουν κενά στην Εισαγγελία. Τόσο καιρό δεν άνοιξαν ένα κομπιούτερ. Τόσο καιρό δεν μπήκαν στο σπίτι του. Πρέπει να βγουν και να μιλήσουν. Όταν υπάρχει καταγγελία ότι πατέρας μαχαίρωσε τον κ. Λιγνάδη και δεν βγαίνει αυτός ο πατέρας να μιλήσει, που όλοι ξέρουμε ποιος είναι, τι να σου κάνει και ο δικαστής μετά. Αυτή η καταγγελία θα ήταν καταπέλτης για την έρευνα. Αν δεν γίνουν καταγγελίες σαν αυτή, εμείς οι δημοσιογράφοι τι άλλο να κάνουμε;».\n«Κλειδί» στη νομική διαδικασία της ίδιας υπόθεσης θα μπορούσε, όμως, να αποδειχθεί και η φερόμενη εμπλοκή του Αρσακείου, με την ίδια να απευθύνει «έκκληση στους ανθρώπους που γνωρίζουν ακόμη και για την περίοδο στο Αρσάκειο». «Ξέρετε πόσες καταγγελίες έχω εγώ; Μόλις πάω και τους λέω να το πουν επώνυμα λένε όχι. Κάποτε, όταν εμείς τους ζητάμε τη βοήθειά τους για να βγάλουμε ένα σκάνδαλο και να σπάσει το απόστημα, κάνουν την κότα. Ε, τι να κάνουμε; Όταν οι γυναίκες στο ΑΠΘ μαζεύτηκαν όλες μαζί και έκαναν την ανοικτή επιστολή προς το πανεπιστήμιο κάνανε κάτι γενναίο. Γιατί δεν κάνουν κάτι αντίστοιχο και για το Αρσάκειο», συνέχισε.\nΗ γνωστή δημοσιογράφος αναφέρθηκε και στην επόμενη μέρα του θεάτρου, αλλά και τη δική της στοχοποίηση για φωτογραφίες της με ανθρώπους του καλλιτεχνικού χώρου για τους οποίους έχουν γίνει καταγγελίες για σεξουαλική κακοποίηση: «Το θέατρο δεν θα πάθει απολύτως τίποτα. Από αυτή την ιστορία θα βγει πιο δυνατό από άλλη φορά. Τα μαθήματα που θα βγουν είναι πολύτιμα. Εμένα με δαιμονοποίησαν επειδή έχω φωτογραφία με τον Λιγνάδη από πρεμιέρα του Εθνικού. Αν ψάξω και πολύ, μπορεί να έχω και καμιά άλλη, δεν το ξέρω. Έχω με τον Φιλιππίδη, τον Κιμούλη, τον Χαϊκάλη. Αυτό δεν σημαίνει τίποτα. Κι εδώ θέλω να πω σε αυτούς που λένε "γιατί δεν μιλήσατε" κλπ., ότι αυτοί που πρέπει να μιλήσουν πρώτοι είναι τα θύματα».


ΜΑΘΑΙΝΟΥΜΕ ΕΛΛΗΝΙΚΗ ΙΣΤΟΡΙΑ: Σπεσιαλιτέ 4.000 χρόνων στη Θήρα\nΤο µενού δεν είναι έµπνευση ενός ακόµη master chef από εκείνους που έχουν κατακλύσει την τηλεοπτική οθόνη, αλλά οι αγαπηµένες γεύσεις των κατοίκων που έζησαν τη 2η χιλιετία π.Χ. στην προϊστορική Θήρα. Φαγητά, υλικά και σκεύη (από σουβλάκια έως χύτρες) που «πάγωσαν» κάτω από την ηφαιστειακή λάβα καικατάφεραν να αντέξουν ως τις µέρες µας για να αποκαλυφθούν από τη σκαπάνη του Χρίστου Ντούµα σ’ έναν από τους σηµαντικότερους οικισµούς τού προϊστορικού Αιγαίου, του Ακρωτηρίου. Και τα οποία παρουσίασε σε διάλεξη που έδωσε στο Μέγαρο Μουσικής Αθηνών στο πλαίσιο του συνεδρίου του IMIC, µε θέµα «Από την ανάγκη στην απόλαυση. Οι διατροφικές συνήθειες στο Ακρωτήρι της Εποχής του Χαλκού».\n«Η πόλη του Ακρωτηρίου ήταν δηµιούργηµα µιας κοινωνίας οικονοµικά εύρωστης και µε επαφές πουτης προσέδιδαν χαρακτήρα κοσµοπολίτικο. Και η ποικιλία εδεσµάτων και ποτών που άµεσα ή έµµεσα αποκαλύπτουµε το επιβεβαιώνει. Μόνο µια εύπορη κοινωνία µπορεί όχινα ανταποκριθεί αποτελεσµατικά στην κάλυψη των καθηµερινών αναγκών αλλά και να µετατρέψει την κάλυψη της βασικής ανάγκης σε απόλαυση, χωρίς να φτάσει στη χλιδή» επισήµανε ο ανασκαφέας του κλειστού από το 2005 αρχαιολογικού χώρου µετά την κατάρρευση του βιοκλιµατικού στεγάστρου,του οποίουη αποκατάσταση αναµένεται να ολοκληρωθεί στο τέλος Μαΐου.\nΚυδώνια, χτένια, αχινοί, πεταλίδες, πορφύρα – καταναλωνόταν και ως τροφή εκτός από τηχρήση της για παραγωγή χρώµατος – και βεβαίως ψάρια φρέσκα και παστωµένα είχαν βασικό ρόλο στη διατροφή. Σύκα (οι σπόροι τους βρέθηκαν στα κατακάθια των υπονόµων) και αµύγδαλα ήταν επίσης ψηλά στις προτιµήσεις, ενώ δεν αποκλείεται να γνώριζαν και το µέλι, όπως δείχνει το κερί που είχε χρησιµοποιηθεί ως µονωτικό υλικό για τη στεγανοποίηση πιθαριών.\n[Πηγή: Τα Νέα, Φεβρουάριος 2012]\nΑναρτήθηκε από ΛΕΓΕΩΝΗΣ στις 11:30 π.μ. Ετικέτες Αρχαία Ελλάδα


Το στέκι της έλξης : Εκπολιτιστικός σύλλογος Μπράλου: ΓΙΟΡΤΑΖΟΥΜΕ – ΥΠΟΔΕΧΟΜΑΣΤΕ ΤΟ ΤΡΑΙΝΟ.\nΕκπολιτιστικός σύλλογος Μπράλου: ΓΙΟΡΤΑΖΟΥΜΕ – ΥΠΟΔΕΧΟΜΑΣΤΕ ΤΟ ΤΡΑΙΝΟ.\nΤο Σάββατο 13 και την Κυριακή 14 Οκτωβρίου 2018, συνδιοργανώνουμε με τον Σύλλογο Φίλων Σιδηροδρόμου, εορταστικό διήμερο στην προσπάθειά μας να αξιοποιήσουμε και τουριστικά, την επαναλειτουργία του τραίνου στην περιοχή μας.\nΕίναι μια προσπάθεια ανάδειξης της περιοχής μας, αρχικά με επισκέψεις σε τόπους με ιστορικό ενδιαφέρον, αλλά και σε αξιοθέατα στην Τιθορέα, Αμφίκλεια, Γραβιά κλπ.\nΤο μεσημέρι της Κυριακής 14 Οκτωβρίου ώρα 13:00 το εορταστικό διήμερο θα κλείσει, με μια συμβολική υποδοχή του μεσημεριανού τραίνου (δρομολόγιο 3520) στο Σ.Σ. Μπράλου. Επιβεβλημένη η παρουσία όσο το δυνατόν περισσότερων φίλων – κατοίκων της περιοχής.\nΤα μέλη του συλλόγου μας και των φίλων του σιδηροδρόμου θα είμαστε εκεί για να συνεχίσουμε να διεκδικούμε ότι καλύτερο για όλους και το τραίνο.


kefalonianet: Η συμμορία έχει … πανικοβληθεί!\nΔιαβάζοντας τις απαξιωτικές και προσβλητικές δηλώσεις (του αντρογύναιου που ηγείται του Δ.Ν.Τ) για την Ελλάδα και τους Έλληνες όλοι μας καταλαβαίνουμε πια το μέγεθος της προδοσίας αυτών που μας κυβέρνησαν τα τελευταία χρόνια. Είναι πλέον ολοφάνερο ότι όλος αυτός ο έξωθεν συρφετός αφού συνεργάσθηκε επί μακρόν με πολλούς προδότες της εγχώριας πολιτικής σκηνής τώρα θεωρεί την χώρα μας προτεκτοράτο και καρπαζοεισπράκτορα του! Πολλά δε από αυτά τα πολιτικά ξόανα (πρωθυπουργοί και υπουργοί) αποσύρθηκαν εδώ και καιρό (παρόλες τις τεράστιες ευθύνες τους) και τώρα μένουν σιωπηλά στο παρασκήνιο για να τα ξεχάσουμε. Όμως κάποια άλλα ακόμα και τώρα έχουν το απύθμενο θράσος όχι μόνο να παραμένουν στο προσκήνιο αλλά και να μας απειλούν σαν νταζατζήδες και προστάτες της νύχτας!\nΑναρτήθηκε από vandorosd στις 7:00 μ.μ.


ΓΕΩΤΡΗΣΕΙΣ ΤΣΙΜΕΝΤΕΝΕΣΕΙΣ ΝΙΚΗΤΗ ΧΑΛΚΙΔΙΚΗ ΜΕΤΑΞΑΣ ΑΡΙΣΤΟΤΕΛΗΣ\tRecommended Αξιώσεις\nΝΙΚΗΤΗ, ΧΑΛΚΙΔΙΚΗ 630 88\nΓεωργία και Άνθη - Δένδρα - Φυτά > Γεωργικά Εργαλεία και Μηχανήματα\nΜε έδρα τη Χαλκιδική, αναλαμβάνουμε κάθε είδους γεώτρηση τόσο σε μικρούς όσο και σε μεγάλους χώρους.\nΗ πολυετής μας πείρα σε γεωτρήσεις κάθε είδους βασικό συστατικό της δουλειάς μας. Εδώ και δεκαετίες προσφέρουμε την εμπειρία και τις υπηρεσίες μας για το καλύτερο αποτέλεσμα.\nΓεωτρύπανο Τ4 DH αμερικανικής προέλευσης. Επίσης, γεωτρύπανο ερπυστριοφόρο KMB. Και τα δυο έχουν δοκιμαστεί σε πολυάριθμες γεωτρήσεις.\nΜΕΤΑΞΑΣ ΑΡΙΣΤΟΤΕΛΗΣ (+)\nΕπικοινωνία με την εταιρεία Επιλογή επαφής ΜΕΤΑΞΑΣ ΑΡΙΣΤΟΤΕΛΗΣ


ΑΓΩΝΙΣΤΙΚΗ ΣΥΣΠΕΙΡΩΣΗ ΙΑΤΡΩΝ ΕΥΒΟΙΑΣ - ΜΕΤΩΠΟ ΓΙΑ ΤΗΝ ΑΝΑΣΥΓΚΡΟΤΗΣΗ ΤΟΥ ΙΑΤΡΙΚΟΥ ΣΥΛΛΟΓΟΥ ΕΥΒΟΙΑΣ: Απριλίου 2015\nΔΗΠΑΚ ΙΑΤΡΩΝ Να πληρωθούν ΤΩΡΑ οι απλήρωτες εφημερίες Κάτω τα χέρια από τα αποθεματικά των νοσοκομείων\nΟι διαβεβαιώσεις της κυβέρνησης ότι το πρόβλημα της καθυστέρησης της καταβολής των δεδουλευμένων εφημεριών θα λυθεί είναι ψεύτικοι. Εξακολουθούμε να είμαστε απλήρωτοι.\nΗ συγκυβέρνηση ΣΥΡΙΖΑ-ΑΝΕΛ, παραλαμβάνοντας τη σκυτάλη από τις προηγούμενες κυβερνήσεις, προχωράει στην κατάπτυστη ενέργεια να δεσμεύσει τα αποθεματικά των ασφαλιστικών ταμείων και των νοσοκομείων. Μετά το τζογάρισμα στο χρηματιστήριο και το "κούρεμα" του PSI, θέλουν τα χρήματα που προορίζονται για τις συντάξεις, τα υλικά και τα φάρμακα των ασθενών να πάνε για την αποπληρωμή του χρέους.\nΕπικίνδυνη είναι η πρόταση της ΑΡΣΙ για πληρωμή των δεδουλευμένων εφημεριών από τα αποθεματικά του νοσοκομείου. Ανοίγει τον «ασκό του Αιόλου» για πληρωμή μισθών και εφημεριών από τα έσοδα του νοσοκομείου. Υπηρετεί στην ουσία την πολιτική κυβερνήσεων και Ε.Ε. για τη λειτουργία των νοσοκομείων «ως αυτοτελείς επιχειρηματικές μονάδες». Δηλαδή νοσοκομεία που θα καλύπτουν τις λειτουργικές τους ανάγκες άρα και τη μισθοδοσία των εργαζομένων από την «πώληση» των υπηρεσιών υγείας στους ασθενείς.\nΗ απόφαση της πλειοψηφίας της ΟΕΝΓΕ ( 27/03, με την ψήφο των παρατάξεων του ΣΥΡΙΖΑ και της ΔΑΚΕ, η ΠΑΣΚΕ απουσίαζε) να δώσει «πίστωση χρόνου» στη κυβέρνηση που εξακολουθεί να μας έχει απλήρωτους, είναι απαράδεκτη.\nΠαίρνουμε αγωνιστικές πρωτοβουλίες μαζί με τους υπόλοιπους εργαζόμενους, τους ασθενείς, σωματεία και μαζικούς φορείς κάθε περιοχής.\nü Άμεση πληρωμή των εφημεριών, τακτικών και πρόσθετων χωρίς καμία περικοπή,\nü Αναπλήρωση των απωλειών σε μισθούς και δικαιώματα, ως αφετηρία για νέες κατακτήσεις με βάση τις σύγχρονες ανάγκες.\nü Μονιμοποίηση όλων των επικουρικών γιατρών χωρίς όρους και προϋποθέσεις. Μαζικές προσλήψεις μόνιμου προσωπικού όλων των ειδικοτήτων\nü Κατάργηση όλων των πληρωμών των ασθενών. Ενιαίο, καθολικό, αποκλειστικά δημόσιο και δωρεάν σύστημα υγείας, με πλήρη χρηματοδότηση από τον κρατικό προϋπολογισμό. Κατάργηση κάθε επιχειρηματικής δραστηριότητας.\nü Κάτω τα χέρια από τα αποθεματικά των ασφαλιστικών ταμείων και των νοσοκομείων.\nΔΗΠΑΚ ΙΑΤΡΩΝ Να πληρωθούν ΤΩΡΑ οι απλήρωτες εφημερ...